PAK NIL UMUM 'TOM-TOM BAK' KEMBALI SETELAH SEKIAN LAMA

Menerusi sebuah entri di akaun Instagram miliknya, Datuk Aznil Hj Nawawi telah mengumumkan rancangan kanak-kanak popular, 'Tom Tom Bak' bakal kembali bersiaran di kaca televisyen setelah direhatkan beberapa tahun. Selain mengumumkan kemunculan kembali rancangan terbabit, Aznil atau mesra disapa sebagai Pak Nil turut memaklumkan tarikh uji bakat yang bakal diadakan.

"Mungkin ada yang remaja dan dewasa sekarang pernah menonton #TomTomBak satu ketika dahulu sebelum ia direhatkan. Kini Tom Tom Bak kembali!! Sesiapa anak dibawah 16 tahun yang petah bercakap, boleh menyanyi, miming lagu, berlakon atau ada bakat lain seperti timbang bola, jimnastik, silap mata, akrobatik, main alat muzik atau apa sahaja boleh sertai ujibakat secara online di FB atau IG. Letakkan hashtag #TomTomBakAudition sebelum 23 Julai ini!!" tulis Pak Nil sebagai kapsyen.

Terdahulu, 'Tom Tom Bak' telah ditayangkan di saluran Astro Ceria (611) bermula tahun 2007. Ia telah dikendalikan oleh Pak Nil selaku pengacara yang melayan kerenah dan menyaksikan bakat kanak-kanak dalam program aneka ragam terbabit.

Klik untuk gambar besar

www.myartis.com / Sumber & foto: Astro Gempak & Instagram Aznil Hj Zawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAK DOYOK DIKRITIK BAJU SEKOLAH KELUARANNYA 'KETAT'

Semua mengetahui hari ini telah bermulanya hari pertama sesi persekolahan di seluruh Malaysia dan pasti ramai diantara ibu bapa yang sibuk membuat persiapan terakhir untuk anak-anak semalam. Sehingga kini, ada diantara ibu bapa yang masih lagi mencari baju uniform sekolah yang baru untuk anak-anak.

Ada segelintir yang tidak tahu bahawa personaliti fesyen, Wak Doyok ada mengeluarkan baju sekolah jenamanya sendiri. Namun, sejak semalam baju sekolah Wak Doyok viral di Twitter gara-gara potongan slim fit pakaian seragam tersebut.

Rata-rata netizen mempersoal baju sekolah tersebut sama ada dibolehkan atau tidak untuk digayakan ke sekolah. Ada yang meluahkan rasa bimbang jika ada pelajar yang akan dipanggil guru disiplin kerana baju sekolah tersebut dilihat agak ketat dan tidak mematuhi peraturan pakaian sekolah.

Klik untuk gambar besar

Bagaimanapun, ada segelintir netizen menyokong usaha ikon fesyen tersebut dengan mengatakan Wak Doyok dilihat bijak mencari peluang dalam perniagaan.

Tak pasti pula dibolehkan atau tidak memakai baju slim fit ke sekolah. Tetapi jangan pula ada pelajar sekolah yang simpan misai dan jambang macam Wak Doyok.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA MENARI DI TIK TOK, DAI SYED DAKWA IA TAK KETERLALUAN

Isu menari di Tik Tok menjadi hangat apabila ianya ditegur oleh individu wanita dan segelintir netizen yang kurang senang dengan aksi pendakwah bebas yang bergelar Dai menari bersama isteri dimedia sosial itu.

Terkini, pasangan selebriti Dai Syed dan Hana Ismail tampil menjawab isu tersebut.

“Kita tidak ingat tentang hari sebab itu kita ingat tentang kenangan. Jadi saya banyak mencipta kenangan dengan isteri saya.

“Kita mengetahui yang kenangan itu yang kami paparkan di media sosial di Instagram dan TikTok, saya yakin benda tu takdalah terlebih atau berlebih-lebihan,” kata Syed.

Bagaimanapun, dia bersama isterinya, Hana tetap menerima segala teguran dengan berlapang dada.

“Ada yang komen mengatakan Hana ni seorang ustazah itu dan ini, mungkin mereka belum mengenali dia. Hana ni sebenarnya nak jadi cikgu, bukan belajar di Mesir pun. Dia pun dalam proses penghijrahannya, jadi kami tidak meletakkan kami seorang yang ikon Islamik.

“Bagi kami sendiri, itu tanggapan mereka. Kami memilih untuk berkongsi sebab kalau tak kongsi apa-apa momen nanti akan jadi fitnah juga. Orang akan fikir kami ada masalah rumah tangga.

“Jadi segala tanggapan mereka terhadap kami itu terserah kepada mereka. Kami pun tak boleh nak minta semua orang sukakan kita. Masing-masing ada pilihan. Apa yang boleh dikatakan, berbaik sangkalah dengan orang.

“Kami pun manusia biasa kemungkinan ada salah dan silap, kami terima teguran-teguran untuk perbaiki diri kami sendiri. Tapi kalau teguran itu sampai menghina, mencerca kami terkilan jugalah,” jelasnya bersungguh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN TEGUR INTAN NAJUWA PAKAI BAJU NAMPAK BAHAGIAN PERUT & PAHA

Pelakon Intan Najuwa menerusi laman Instagram miliknya baru-baru ini ada berkongsi gambarnya bercuti di sebuah lokasi. Melihat pada gambar tersebut, Intan dilihat mengenakan busana rona hijau dimana bahagian perut dan peha dari sisi yang sedikit terdedah.

Turut disertakan kapsyen dimana pelakon itu berkata dia sangat memerlukan percutian apatah lagi sebelum ini Intan sibuk dengan jadualnya yang padat sebagai pelakon serta pelajar.

Bagaimanapun, penampilan Intan telah menimbulkan rasa kurang senang netizen didakwa semakin seksi. Diruangan komen, ada yang mempersoalkan ketika di awal kemunculan Intan dilihat sopan sahaja jika dibandingkan sekarang yang berpakaian yang didakwa agak terdedah.

Ada juga netizen menegur pelakon itu supaya menjaga cara berpakaian serta tidak menaikkan nafsu lelaki. Meskipun ada yang mengecam, namun ramai yang memuji kecantikan pelakon itu. Bagaimanapun, Intan dilihat tidak memberikan sebarang respon mengenai teguran netizen itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITUDUH TAMAK HARTA ARWAH ANAK - AR BADUL KECEWA DENGAN MENANTU

"Saya hanya inginkan penjelasan kenapa tak dapat pencen Allharyaham. Apakah bapa seperti saya yang tidak menjaga anaknya tidak layak dapat? Itu saja yang saya nak tahu pada awalnya. Tak sangka pula sampai melarat macam ini hingga balu arwah mendakwa saya tamakkan harta.

"Saya tak pernah tanya pun apa-apa berkaitan jumlah pampasan yang diterima, saya hanya nak tahu penjelasan mengenai pencen itu," demikian kata pelakon dan pelawak AR Badul yang mengakui terkilan dan kecil hati dengan menantunya, Nour Shafinar Harun yang mendakwa dia tamakkan harta Allahyarham anaknya, Mejar Mohd Zahir Armaya yang meninggal dunia dalam insiden tertembak pada tahun lalu.

Mempersoalkan mengapa dia tidak mendapat pencen Allahyarham, Badul berkata dia tidak pernah sama sekali terfikir atau pun berniat untuk mengejar harta anaknya kerana dia juga sedar anaknya tidak mempunyai banyak harta.

Menurut Badul, sejak anaknya meninggal dunia dia tidak pernah bertanyakan mengenai hal wang atau apa saja pampasan kepada menantunya itu kerana mereka tidak lagi pernah berjumpa dan berbincang.

"Ketika saya batalkan niat untuk buat inkues terhadap Angkatan Tentera Malaysia (ATM) berhubung kematian anak saya, memang tak pernah tanya pun soal duit atau harta.

"Kalau betullah saya ini tamak duit atau harta arwah, sudah tentu saya bertanya kepada pihak ATM sejak awal lagi berapa jumlah pampasan yang bakal saya peroleh selepas batalkan inkues itu. Demi Allah, saya tak pernah tanya pun mengenainya.

Klik untuk gambar besar

"Saya seikhlas hati batalkan niat berkaitan inkues itu apabila mendapat jaminan daripada ATM bahawa nasib cucu iaitu Ebal Zulkarnain, 10, Remy Iskandar, 9, termasuk Izzul Zakly akan terjaga dengan baik dan terus terbela hingga mereka dewasa," tuturnya.

Dalam pada itu, Badul menafikan dakwaan dilemparkan oleh seorang netizen mendakwa dia sudah pun mendapat wang faraid sebanyak RM5,500 untuknya. Tegasnya, dia tidak pernah dapat apa-apa wang berkaitan arwah anaknya.

"Saya tak ada dapat apa-apa pun duit sampai sekarang. Malah, apa yang saya nak tahu sangat sebenarnya mengenai pencen itu. Kalau tak layak, apa penjelasannya. Saya tegaskan lagi, bukan nak rebut atau tamakkan harta.

"Sejak isu ini timbul, macam-macam orang kecam saya kerana mereka tak tahu cerita dan boleh tulis apa saja serta cakap ikut suka di media sosial. Biarkanlah, kerana cakap memang sedap sebab tak kena pada diri sendiri," ujarnya.

Untuk makluman, Allahyarham Mejar Mohd Zahir Armaya, 37, yang meninggal dunia dalam insiden tertembak ketika gimik pelancaran Divisyen Kelima Infantri Malaysia dan Briged Ke-13 Infantri Malaysia di Kem Lok Kawi, Sabah pada 4 September tahun lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASIR SEARCH SIFATKAN UMRAH BERSAMA ADIK-BERADIK SEBAGAI KENANGAN TERINDAH DALAM HIDUP

Pemain bass Search, Nasir Daud menyifatkan peluang mengerjakan umrah bersama adik-beradiknya pada 31 Mac hingga 13 April lalu sebagai kenangan terindah dalam hidupnya.

Nasir, 63, berkata, isterinya, Noraziah Saadon tidak turut serta kerana sudah dua kali mengerjakan umrah dan pernah sekali menunaikan haji sebelum ini. Menurutnya, di sana dia menempuh satu suasana yang tidak pernah dirasainya selama ini.

"Dia restu saya pergi dengan adik-beradik. Syukur kami sempat menjalani ibadah puasa selama dua minggu di sana. Subhanallah...alhamdulilah pada Ramadan yang mulia tahun ini, saya berada di bumi Anbia dalam suatu perjalanan spiritual.

"Setiap detik dan langkah amat bernilai terakam di benak fikiran. Perjalanan hari ini sangat berbeza di mana setiap negara ada peraturan masing masing selain tumit saya mulai kering dan pecah. Namun, itu perkara kecil saja.

"Saya berada di kota suci Madinah Al Munawarah menjejaki kekasih Allah dan menunaikan rukun cinta terhadap Rasulullah SAW. Saya berpeluang saksikan bukti kerasulan Nabi Muhammad SAW dan kesan peninggalan baginda.

"Saya rasa sangat selamat ketika berpakaian menutup aurat dan berihram. Apatah lagi di sana saya dikelilingi oleh kaum muslim terutama di Tanah Haram. Sejujurnya saya gementar apabila menjejakkan kaki di tanah suci.

"Saya 'koyak' menangis sehabis-habisnya ketika menghadap Baitullah. Sehingga sekarang saya masih bersedih apabila mengingati saat saat di Tanah Suci. Semoga Allah SWT mengampuni dan menrahmati kita semua," katanya.

Nasir berkata, perkara utama yang dilakukannya di hadapan Kaabah ialah berdoa agar Allah mengurniakan kesihatan yang terbaik buat dirinya, isteri, anak dan ahli keluarga serta sahabat-sahabatnya.

"Kesihatan amat bernilai dari wang ringgit. Saya lihat contoh, seorang yang serba mewah, kaya raya tapi hanya mampu makan bubur nasi saja setiap hari kerana masalah kesihatan. Saya berpeluang berada di Raudhah, bahagian yang sangat mulia ini adalah tempat Rasulullah SAW beribadah, memimpin solat, hingga menerima wahyu.

"Saya mendoakan moga semua saudara seagama berpeluang menziarahi Rasulullah SAW di Masjid Nabawi yang tersangat indah dan nyaman," tuturnya yang turut berkesempatan mendoakan kiriman doa-doa daripada rakan-rakan dan mereka yang mengenalinya.

Bercerita lanjut, Nasir mengakui tidak menyangka sama sekali akan ke Tanah Suci ketika Ramadan baru-baru ini walaupun pernah berniat di dalam hati untuk mengerjakan umrah.

"Tiba-tiba adik saya buat panggilan dan berbincang berkenaan rancangan ke umrah. Melalui tabung keluarga kami berpakat pergi bersama-sama. Nasihat saya kepada saudara seagama, pergilah umrah atau haji ketika masa muda dan kuat lagi.

"Banyak perkara boleh dilakukan selain ibadah umrah atau haji seperti ziarah kawasan sirah para rasul dan nabi. Lawatan ke banyak tempat sirah perlukan masa kerana perjalanan yang agak jauh," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT BIRTHDAY ANAK - AMYRA ROSLI NAFI MEMBAZIR, HANYA KEK DISPLAY

Pasangan Amyra Rosli dan Amar Baharin baru-baru ini telah meraikan ulang tahun kelahiran anak kedua mereka, Ayra Aryssa yang kini genap usia setahun.

Amyra menerusi laman Instagram miliknya telah berkongsi foto sambutan hari lahir anak perempuanya itu. Namun, foto yang dimuat naik oleh pelakon itu menimbulkan rasa kurang senang netizen yang mendakwa Amyra membazir makanan apabila kek hari jadi anaknya itu dirosakkan dan dilumurkan ke pakaian.

Netizen turut mempersoalkan mengapa makanan diperlakukan sebegitu sedangkan ramai mereka diluar sana yang teringin nak makan kek tetapi tidak berkemampuan. Namun, ada yang mempertahankan pelakon itu dengan mengatakan kek tersebut dibuat untuk dihancurkan, bukan untuk dimakan.

Tidak membalas segala kecaman dilemparkan netizen, bagaimanapun pembuat kek tersebut iaitu Mad About Cake tampil menjelaskan hal sebenar. Menurut mereka, kek yang dirosakkan itu hanyalah kek display yang digunakan untuk tujuan bergambar. Ia diperbuat daripada suku sahaja bahagian kek dan selebihnya adalah krim. Bagaimanapun, mereka memohon maaf seandainya perkara itu menimbulkan rasa kurang senang orang ramai yang menganggap berlaku pembaziran makanan.

Klik untuk gambar besar

"Kami yang cadangkan untuk kek pameran. Kek pameran diperbuat dari suku bahagian kek dan selebihnya 'dummy' dan krim. Sepanjang kami mengenali Amyra, dia sangat menghormati orang dan menyokong kami sejak dulu. Dalam keadaan sukar ketika ini, dia turut membantu kami dengan menempah kek serta mempromosinya secara percuma. Kami mohon maaf sekiranya ada di antara anda yang terkesan," jelasnya.

Sementara itu, Amyra menjelaskan tindakan dia bersama suami serta anak-anak bergambar dengan kek yang 'dihancurkan' sempena hari jadi pertama Ayra bukanlah satu pembaziran seperti disangka netizen. Amyra atau nama sebenarnya Nur Amira Izzati Rosli, 30, berkata, bahagian yang dihancurkan pada kek itu hanyalah krim di permukaan dan bukannya keseluruhan kek berkenaan.

"Kami tak membazir. Kami makan kek itu sampai habis selepas selesai mengambil gambar. Yang orang nampak itu hanya krim di permukaan saja dihancurkan, tapi bahagian dalam kek sebenarnya tetap kami makan dan ia memang sedap. Takkanlah kami tergamak membeli kek hanya untuk bergambar tetapi tak memakannya. Saya dan pembuat kek itu pun sudah berbincang supaya ia dibuat begitu dan tetap boleh dimakan," katanya.

Pelakon yang popular dengan drama 'Nur' itu berkata, niatnya untuk mengambil konsep foto sedemikian hanya sebagai kenangan manis mereka sekeluarga terutama buat anak keduanya itu.

"Saya memang suka ambil gambar yang cantik-cantik untuk disimpan sebagai kenangan. Sewaktu hari jadi anak pertama, Aqeef Anaqi dulu pun, saya adalah buat sambutan sebegitu. Jadi, untuk Ayra pun saya terfikir mahu gambar yang menarik untuk dikenang. Apapun, saya ingin jelaskan bahawa tiada pembaziran pun berlaku dalam sambutan itu," ujarnya lagi.

Untuk makluman, Amyra dan Amar mendirikan rumah tangga pada 2016. Pasangan itu dikurniakan dua orang cahaya mata iaitu Aqeef Anaqi, 2 dan Ayra Aryssa, 1 tahun.

www.myartis.com / Sumber & foto: Rotikaya, Harian Metro, Astro Gempak & Instagram Amyra Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 TAHUN PANDU KERETA AYAH - MIA SARA DIKRITIK

Pelakon kanak-kanak Mia Sara Nasuha menerusi laman Instagram telah berkongsi rasa teruja dan pengalaman pertamanya memandu kereta milik ayahnya.

"Allahuakbar!! Cuaknya la. My first driving lesson. Papa je yg ajar bawak keretanya pun tapi excited nya ??????," tulisnya.

Bagaimanapun, rata-rata netizen mengkritik tindakan yang dilakukan oleh ayahnya yang mengajar Mia memandu kereta kerana usianya baru 13 tahun.

"@adhwa_farhyn: Tahu kamu excited. Tapi, tak patut up kat sosial media. Kamu tu public figure. Bapak kamu akan baca kan, sume komen?.  Harap-harap dia take action lah.  Bapak zaman sekarang, anak form 1 dah kasi bawa kereta".

"@_irfan_izzaffi: Ajal kau tiba awal sebab kau lakukan benda yang tak patut dilakukan oleh kau sendiri wahai manusia akhir zaman".

Klik untuk gambar besar

"@itsmeaisyyahhhh_: Hello puliss ada orang ni kan bawak kereta tapi takda lesen". - "@dek_harithhhzz: Ehh Mia umur berapa dah boleh bawa kereta nanti kena saman kangg tak jadi apa".

"@saifulnorizan94: Nasihat dari saya jangan try bawak apa kenderaan selagi tak ada lesen. Biar jpj yang ajar bawak kereta".

"@umifarah: Bahaya. seriously saya tak support your father bagi Mia bawa kereta walaupun saja nak try. Kalau nak ajar anak pun, biarlah Mia lebih dewasa sikit at least 16.

"Saya takut ramai kanak-kanak @ awal remaja tiru tingkah laku Mia. Try nak bawak kereta. Harap Mia fikirkan kesan daripada posting ini. Maafkan saya Mia seandainya teguran ini agak kasar".

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALHAMDULILLAH... SATU MOMEN CUKUP INDAH BUAT SAYA" - FAIZAL TAHIR ISLAMKAN SAUDARA BARU

"Ini kali pertama saya diberi peluang oleh adik saya, Anas Tahir dan Hidayah Centre Foundation (HCF) untuk membimbing seorang saudara baharu memeluk Islam. Ceritanya... pagi Isnin itu saya dapat mesej daripada pembantu memaklumkan mengenai program syahadah ini, saya tak fikir panjang terus bangun bersiap ke lokasi dan tinggalkan semua kerja.

"Lelaki berusia 60-an itu merupakan pemilik kandang kuda berkenaan dan sudah 12 tahun bercita-cita nak masuk Islam. Alhamdulillah... dapat membimbingnya mengucapkan kalimah syahadah merupakan satu momen cukup indah buat saya," ujar penyanyi Faizal Tahir yang meluahkan rasa syukur apabila diberi peluang untuk merasai momen mengajar seorang saudara baharu mengucapkan dua kalimah syahadah.

Penyanyi lagu 'Assalamualaikum' itu berkata, momen tersebut merupakan satu pengalaman yang cukup indah dalam hidupnya. Menurut Faizal, 42, dia teruja apabila dapat membimbing dan menyaksikan sendiri seorang lelaki warganegara New Zealand memeluk Islam di sebuah kandang kuda yang terletak di Cameron Highland, Pahang pada Isnin lalu.

Faizal berkongsi momen indh tersebut menerusi laman dengan memuat naik sebuah video dengan kapsyen: "In Islam, we are brothers. And when we are brothers, we do not abandon each other. InshaAllah," tulisnya.

Klik untuk gambar besar

Dalam video tersebut, Faizal mengajar seorang lelaki mengucap kalimah syahadah disaksikan oleh adiknya, Anas yang juga penyampai radio Zayan dan wakil Hidayah Centre Foundation.

Perkongsian Faizal itu menerima pujian dan mengundang sebak dalam kalangan pengikutnya di laman berkenaan. Mengakui seronok mengikuti pertubuhan kebajikan untuk saudara baharu dan mualaf itu, penyanyi lagu 'Sampai Syurga' ini berkata dia akan bergerak lebih aktif bersama organisasi berkenaan.

"Sejujurnya memang dah lama saya pasang niat untuk buat benda ini, jadi apabila ada peluang macam ini saya tak sia-siakan. Adik saya dah biasa dengan program syahadah begini... tapi untuk saya ini merupakan pengalaman baharu. Sebelum ini saya hanya berkesempatan mengikuti event seperti berbuka puasa dan lain-lain.

"Hidayah Centre Foundation ditubuhkan untuk menjaga kebajikan mualaf, membimbing mereka yang mahu memeluk Islam dan menjaga kebajikan mereka selepas memeluk Islam, InsyaAllah selepas ini mungkin saya akan lebih aktif bersama organisasi ini," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HELIZA HELMI IMPI MATI SEPERTI RAZAN NAJJAR

Sambil berkongsi beberapa foto sedih, penyanyi Nur Heliza Helmi menjelaskan yang dia cemburu apabila rakan paramediknya mati syahid ketika bertugas tahun lalu.

Katanya, Razan Najjar, seorang sukarelawan perubatan Palestinian Medical Relief Society (PMRS) di Gaza, ditembak mati tanpa belas kasihan.

"I WANT TO BE LIKE YOU RAZAN.

"Siapa Razan Najjar?

"Razan adalah seorang perawat yang bekerja secara sukarela untuk Palestinian Medical Relief Society (PMRS). Dia bekerja di area yang hanya beberapa ratus meter dari rumah keluarganya.

"Mengapa dia mahu ikut terjun ke medan konflik? Saya akan merasa sangat malu kalau saya tidak ada untuk (membantu) warga Palestina. Sudah menjadi tugas dan kewajiban saya untuk ada di sini dan membantu mereka yang terluka," kata Razan dalam wawancaranya dengan Al Jazeera pada bulan April 2018.

"Detik-detik saat Razan ditembak.

"Razan ditembak saat sedang lari menuju pagar perbatasan di dekat Khan Younis, Gaza, 17 Ramadhan , 2018. Dia sedang berusaha menolong korban yang terluka," tulis Heliza melalui laman sosialnya.

"Mengenakan baju putih, seragam paramedis, dia mengangkat tangannya tinggi-tinggi dengan sangat jelas, tapi tentara Israel menembak dan dia tertembak di dada... kata seorang saksi.

"Saksi lain bercerita bahawa Razan awalnya tak sedar bahawa dia sudah tertembak. Saat peluru telah tembus beberapa detik kemudian baru dia tersedar dan terjatuh ke tanah.

"Ves yang Kakja pakai ini lah yang di pakai oleh Razan, di dalam poketnya hanyalah ada kapas dan peralatan medik, namun dia ditembak oleh rejim Zionis tak berperikemanusiaan.

"Antara kata kata Razan Al Najjar sangat memberi kesan ialah. "WITH ALL PRIDE, I WANT CONTINUE TO HELPING PEOPLE TILL LAST DAY".

"MasyaAllahhh Razan... kata kata mu menjadi doa, sungguh hari terakhirmu ialah saat dirimu memberi kan bantuan kepada mangsa cedera.

"Razan, I Want to be like You, In sha Allah Aamiin," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"22 TAHUN YANG LALU, ABAH TETAP DALAM KENANGAN" - SYAFIQ FARHAIN

Baru-baru ini, penyanyi Syafiq Farhain telah berkongsi foto kenangan bersama bapanya, Allahyarham Saleem ketika dia masih kanak-kanak dan ia telah menarik perhatian pengikut di laman Instagram.

Menurut bekas peserta program 'Big Stage' tersebut, foto itu diambil kira-kira 22 tahun yang lalu semasa dia berusia dua tahun. Foto yang dimuatnaik pada Jumaat itu menerima hampir 30,000 tanda suka dan lebih 200 komen.

Dalam muatnaik tersebut, penyanyi lagu 'Sayang Maafkan Aku' ini turut menulis kapsyen menggambarkan kerinduan terhadap arwah bapanya itu.

"22 tahun yang lalu , Abah tetap dalam kenangan 🙂 #boseng," tulisnya yang mendapat tempat kedua dalam 'Big Stage'.

Rata-rata pengikut turut menzahirkan rasa simpati dan memahami perasaan Syafiq yang masih kesedihan kehilangan seorang lelaki bernama ayah.

Klik untuk gambar besar

Pada 14 Oktober lalu, Saleem atau nama sebenarnya, A.M Salim Abdul Majeed menghembuskan nafas terakhir di Pusat Perubatan Universiti Kebangsaan Malaysia (HUKM) dan selamat dikebumikan di Tanah Perkuburan Islam Batu 9, Cheras, Selangor.

Penyanyi lagu 'Suci Dalam Debu' itu terbabit dalam kemalangan jalan raya pada 21 September lalu. Kemalangan tersebut mengakibatkan tulang rusuknya patah dan dia berada dalam keadaan koma.

Sebelum ini, penyanyi berusia 24 tahun ini berkata dia masih mengingati pesanan bapanya yang meminta dia sentiasa berbuat baik kepada orang sekeliling.

"Dia berpesan nyanyi dengan ikhlas dan sentiasa buat baik dekat semua orang. Nak cakap lebih pun saya tak tahu, semoga semua peminat tabah dan doakan yang terbaik untuk arwah," katanya.

www.myartis.com / Sumber & foto: mStar & Instagram Syafiq Farhain

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSALIN JUN DEPAN - IMPIAN KELUARGA ANZALNA NASIR MAHU LELAKI TERCAPAI

"Alhamdulillah saya sangat gembira dan Hanif pun mahukan anak lelaki. Kalau nak ikutkan keluarga sebelah saya pula memang 'kaya' perempuan. Apabila saya dapat tahu bakal dapat bayi lelaki, saya sendiri pun terkejut.

"Impian bapa dan keluarga saya juga tercapai. Sebenarnya, sebelum ini bapa saya tunggu nak ada anak lelaki tak dapat. Selepas itu, tunggu cucu lelaki pun tak dapat juga," kata pelakon Anzalna Nasir yang memberitahu dia dan suaminya, Hanif Zaki bakal menimang anak sulung lelaki.

Impian keluarga Anzalna ingin mempunyai generasi lelaki akhirnya tercapai dengan kelahiran cahaya mata pelakon jelita itu tidak lama lagi.

Anzalna, 31, berakata kehadiran bayi lelaki merupakan kejutan buat dirinya dan sekaligus memenuhi impian bapa serta keluarganya.

Klik untuk gambar besar

Pemilik nama penuh Nur Anzalna Md Nasir itu yang ditemani suaminya ditemui ketika acara 'Baby Gender Reveal' di Hotel Majesti, Kuala Lumpur pada Khamis.

Kandungan Anzalna kini memasuki lapan bulan dan dijangka bakal menyambut kelahiran cahaya mata pertamanya pada awal Syawal iaitu Jun depan.

Dalam pada itu, Anzalna memberitahu dia berharap dapat melahirkan anaknya secara normal namun tidak kisah sekiranya perlu menjalani pembedahan.

Selain itu, kakak kepada pelakon Afifah Nasir itu sudah mempunyai pilihan nama untuk bayinya yang dicadangkan oleh ahli keluarga sendiri.

"Saya dan suami dah ada nama untuk bayi kami yang dipilih oleh keluarga. Saya buat pertandingan siapa bagi nama bayi yang menarik akan dapat hadiah," ujarnya.

Sebelum ini, Anzalna mengumumkan dia hamil empat bulan selepas tiga tahun mendirikan rumah tangga menerusi laman Instagram miliknya pada Januari lalu.

Untuk makluman, pelakon drama bersiri 'Memori Cinta Suraya' itu berkahwin dengan Hanif atau nama penuhnya Mohamad Hanif Mohamad Zaki pada 22 Februari 2016.

www.myartis.com / Sumber & foto: mStar & Instagram Anzalna Nasir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN AKUI MENYESAL BELI KERETA FERRARI : "BELI RUMAH LAGI BAGUS"

Ibarat kata pepatah, sesal dahulu pendapatan, sesal kemudian tidak berguna... demikian halnya dengan pelawak dan pelakon Zizan Razak yang mendedahkan penyesalan terbesar sepanjang kehidupannya iaitu membeli kereta mewah, Ferrari pada usia muda.

"Beli kereta mewah awal-awal dulu," tutur Zizan atau nama sebenarnya Muhammad Razizan Abdul Razak yang menyesal.

Pelakon filem 'Polis Evo' ini memaklumkan, apa yang lebih penting sebenarnya adalah memiliki aset hartanah terlebih dahulu dan itu antara perkara paling bagus.

Ujar Zizan lagi, ada sesetengah orang datang minta pendapat daripadanya mengenai pembelian kereta GT-R atau pun Mustang, manakah satu yang lebih baik.

"Ada sesetengah orang datang kepada saya (minta pendapat) sama ada nak beli GT-R atau Mustang, saya jawab 'no'. Nasihat saya tak payah beli namun pada masa sama, kalau ikut (kemampuan) dia, tak adil kalau dia tak beli sebab itu mungkin target atau impian.

Klik untuk gambar besar

"Mungkin bagus mungkin tidak. Bagi saya, tak bagus untuk masa depan seseorang. Beli rumah, that's like the best thing ever (Itu benda paling bagus)," katanya.

Anak kelahiran Dungun, Terengganu itu berkongsi perihal rawak itu dalam satu siaran langsung (live) Instagram bersama Joe Flizzow, Fakkah Fuzz dan usahawan, Pak Din baru-baru ini.

Ujar Zizan, memiliki kediaman sendiri adalah satu pelaburan yang bijak berbanding tergesa-gesa membeli kereta mewah sewaktu berada di zaman puncak populariti.

"Rumah untuk hujung hari sementara kereta sekejap lagi GTR, selepas itu GTO dan mungkin GTB. Macam-macam jenis yang akan keluar (ketawa). Melabur kerana apabila kita tutup mata, duit tetap berjalan. Duit bekerja untuk kita," jelasnya.

Terdahulu pada tahun 2015, Zizan dilaporkan telah membeli sebuah kereta mewah Ferrari model F430 berwarna kuning dianggarkan berharga RM1.5 juta selepas sahabatnya, pelawak Tauke berkongsi sekeping foto di laman Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATHIAH - PELAKON RAB KHALID KEMBALI KE RAHMATULLAH

Takziah kami ucapkan buat seluruh keluarga pelakon Rab Khalid di atas pemergian beliau yang telah kembali ke Rahmatullah pada jam 4:15 petang semalam di Unit Penjagaan Koronari (CCU) Hospital Ampang akibat serangan jantung.

Rab atau nama sebenarnya, Khalid Shamsuri, 48, dimasukkan ke hospital berkenaan untuk rawatan lanjut sejak semalam selepas dia yang masih bujang mengadu sakit dada dan tidak sihat dengan rakan serumahnya.

Adiknya, Mohd Abbas Shamsuri, 43, ketika dihubungi berkata, semua ahli keluarga reda dengan kehilangan itu.

"Cuma, ada hasrat arwah yang tidak kesampaian iaitu kerjasama kami membuka perniagaan kafe. Segala urusan kafe sudah dibuat dan kami merancang membuka operasinya pada 5 Februari ini di Kelana Jaya," katanya.

Klik untuk gambar besar

Menurut Mohd Abbas, dia juga baru berjumpa arwah abangnya minggu lalu dan mereka juga saling menghubungi setiap hari.

"Hubungan saya dan arwah abang sangat rapat. Jadi, kehilangan dia kini amat dirasai. Apatah lagi, perancangan kafe kami harus ditangguhkan itu saya belum fikir lagi perancangan seterusnya selepas arwah tiada," tuturnya.

Mengenai urusan pengebumian, Mohd Abbas berkata Allahyarham Rab akan dikebumikan di Parit Buntar, Perak sekitar pagi hari ini selepas disembahyangkan di masjid kampung itu.

Ujarnya lagi, urusan mandi dan kafan jenazah dilakukan di Hospital Ampang sebelum dibawa pulang ke Parit Buntar malam semalam.

Terdahulu, Rab dimasukkan ke hospital untuk rawatan lanjut akibat serangan jantung kali kedua. Pun begitu, sekitar 5 pagi tadi keadaan Rab makin kritikal dan bergantung pada alat sokongan hayat.

Rab anak kedua daripada enam beradik sangat dikenali dengan lakonan komedi bersahaja menerusi beberapa karya Mamat Khalid yang di bintangi seperti Hantu Kak Limah, Hussin, Mon & Jin Pakai Toncit, Rombongan Cik Kiah Ke Kelana Jaya dan 16 Puasa.

Allahyarham juga sangat dikenali dengan panggilan Yeh Sekupang iaitu watak dilakonkan dalam filem Rumah Pusaka Di Simpang Jalan juga arahan Mamat.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KUTIPAN BESAR 'HANTU KAK LIMAH' - ANDY LAU UCAP TAHNIAH

"Tahniah untuk filem Hantu Kak Limah, ini merupakan satu kejayaan besar untuk kita semua," demikian kata pelakon terkenal Hong Kong, Andy Lau yang mengucapkan tahniah kepada produksi filem 'Hantu Kak Limah' atas kejayaan mencapai kutipan pecah panggung dalam filem tersebut.

Andy, 57, menyifatkan ia sebagai satu kejayaan besar untuk semua yang bertungkus-lumus menyiapkan naskhah tersebut.

Andy menyampaikan ucapan ringkas itu ketika majlis makan malam meraikan kejayaan filem tersebut yang diadakan di Hotel Berjaya Times Square, Kuala Lumpur pada malam Rabu.

Klik untuik gambar besar

Pelakon filem 'Shaolin' ini merupakan salah seorang pengasas syarikat gergasi produksi Infinitus Entertainment Group yang juga merupakan selaku penaung Infinitus Gold.

Dalam majlis yang sama, Andy turut mengumumkan pemberian bonus kepada semua tenaga produksi yang terlibat.

Sehingga kini 'Hantu Kak Limah' sudah berjaya mengutip RM36 juta sejak 28 hari tayangan dan dijangka kutipan sebanyak RM40 juta akan dicapai. Filem ini merupakan terbitan Infinitus Gold bekerjasama dengan Astro Shaw.

www.myartis.com / Sumber: mStar & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELAJAR DI ENGLAND - ANAK BONGSU ARWAH MAMAT KHALID TERKILAN

"Bila dapat tahu, dia (anak bongsu arwah Mamat Khalid) menangis terlalu kuat sampai semua orang sekeliling terkejut. Polis pun datang. Baby (panggilan anak bongsu) paling berduka dan terkesan kerana tidak dapat pulang berjumpa arwah buat kali terakhir. Malah, dia juga tahu papanya sudah tiada menerusi media sosial.

"Teknologi ketika ini terlalu pantas, apatah lagi media sosial. Semuanya berlaku sekelip mata dan terlalu pantas, kami di sini belum sempat untuk memaklumkan kepada Baby kerana menguruskan Abang (Mamat Khalid). Itu yang membuatkan dia terlalu ralat dan masih memerlukan ruang dan sedikit masa.

"Baby juga merancang untuk pulang menziarahi pusara, namun dalam proses untuk menguruskan semuanya. Arwah menyimpan segunung harapan buat Baby, jadi walau apa pun terjadi dia perlu untuk meneruskan impian Abang," kata isteri Allahyarham, Hasmah Hassan mengenai anak bongsunya, Ann Khalid atau mesra dengan panggilan Baby.

Klik untuk gambar besar

Anak bongsu Allahyarham Mamat Khalid menerima perkhabaran duka mengenai pemergian bapanya menerusi platform media sosial, Sabtu lalu. Hasmah memberitahu anak bongsunya yang kini belajar di luar negara itu satu-satu anak mereka yang tidak sempat menziarahi jenazah arwah suaminya.

Dalam pada itu, Hasmah berkata anak perempuannya itu masih memerlukan ruang dan masa kerana tidak dapat pulang berjumpa bapanya buat kali terakhir. Ann atau nama sebenarnya Nur Hassanah Mohamad kini melanjutkan pelajaran dalam jurusan Ijazah Sarjana Muda Ekonomi Perniagaan, Universiti Of East Anglia, Norwich, England.

Sementara itu, anak bongsu daripada lima beradik itu memaklumkan dirinya masih bersedih dan memerlukan sedikit ruang dan masa untuk memulihkan semangat selepas kehilangan bapa tercinta. Namun, Ann turut berterima kasih kepada kenalannya yang berada di Norwich yang melaksanakan bacaan tahlil buat arwah bapanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS SHAH RUKH, JACKIE CHAN PULA TERIMA GELARAN DATUK

Selepas Shah Rukh Khan mendapat gelaran Datuk dan Michelle Yeoh mendapat gelaran Datuk Seri, terkini Jackie Chan atau nama sebenarnya Chan Kong Sang, 60, pula dikurniakan bintang Panglima Mahkota Wilayah, yang membawa gelaran Datuk.

Pelakon popular Hong Kong itu mendapat anugerah tersebut bersempena Hari Wilayah Persekutuan hari ini daripada Yang di-Pertuan Agong Tuanku Alhaj Abdul Halim Mu’adzam Shah.

Datuk Jackie - klik untuk size besar

Majlis istiadat pengurniaan Darjah Kebesaran, Bintang dan Pingat telah berlangsung di Istana Negara di Kuala Lumpur.

Tahniah diucapkan buat Datuk Jackie Chan!

Jackie ketika berlakon di Malaysia

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WAHHH... SASHA SAIDIN DAH CUCUK 4 DOS

“Walaupun tiada paksaan untuk mengambil dos penggalak, namun melihat pelbagai varian baru yang semakin agresif membuatkan saya enggan merisikokan diri.

“Saya menerima dos pertama Sino***** pada Disember tahun lalu dan dos Sino***** kedua pada Januari lalu. Kemudian, saya menerima dos pertama dan kedua Pf*** pula pada Ogos lalu.

“Saya mengambil dos penggalak kerana kerajaan UAE menyarankan penduduk yang mengambil Sino***** sebelum ini untuk mengambil dos penggalak jenis Pfi***.

“Alhamdulillah, saya tidak berdepan sebarang kesan sampingan teruk selepas mendapatkan dos penggalak kedua pada 29 Ogos lalu.

“Lagipun melihat kepada varian baru yang semakin mengganas, pasti ini adalah salah satu langkah terbaik,” kata Anggota kumpulan Elite, Sasha Saidin, 44, yang kini menetap di Dubai, Emiriyah Arab Bersatu (UAE) bersama suami, Sirhan Wahab.

Dakwanya, dia telah sudah menerima empat dos suntikan di negara terbabit.

“Jumlah kes positif C-19 di sini terkawal iaitu kira-kira 300 saja setiap hari. Kebanyakan aktiviti sudah mula dibuka dan berjalan seperti biasa," ujarnya dipetik sebagai berkata melalui Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUA KALI GAGAL, HATTAN SERIK KAHWIN?

Faktor usia membuat Hattan, 47, atau nama sebenarnya Mohd Shukri Sahabuddin enggan bercinta lagi. Ini kerana, kegagalan sebanyak dua kali dalam rumah tangga sebelum ini seolah-olah membuat beliau serik untuk mencari pasangan.

Menurut penyanyi yang popular melalui lagu 'Biso Bonar' itu, dia sudah malas nak memikirkan soal kahwin memandangkan usianya sekarang sudah tidak sesuai untuk kembali bercinta.

Hattan dan anaknya Adam Iman...

"Buat masa ini memang saya tidak mempunyai sesiapa dalam hidup melainkan kerjaya dan anak lelaki tunggal iaitu Adam," ujarnya kepada media.

Namun katanya, dia tidak menolak sekiranya Allah memberikan jodoh suatu hari nanti.

Terdahulu, ketika ditanya mengenai gosip yang beliau bakal kembali berkahwin dengan bekas isteri pertama iaitu Arianie Mohd Abidin, Kata Hattan dia pernah mencuba ke arah itu selepas bercerai buat kali kedua pada Januari lalu. Bagaimanapun, semuanya kini terletak pada ketentuan Tuhan untuk menjadikan ia satu realiti.

Ini kerana, hubungannya dengan bekas isteri masih rapat sebagai rakan baik demi kepentingan anak lelaki mereka, Adam Eiman yang kini berusia 14 tahun.

"Kalau ada jodoh saya dengannya lagi saya akan terima dan kalau tiada saya dan dia masih berbaik demi kepentingan anak kami," jelasnya.

Takdir - Jodoh Hattan dengan Noorfarashikin hanya 2 bulan...

Untuk pengetahuan bersama, Hattan dan Arianie berkahwin pada 17 Disember 1996 sebelum bercerai talak satu pada 10 Mac 2005 di Mahkamah Rendah Syariah Petaling Jaya, Selangor. Seterusnya beliau berkahwin pula untuk kali kedua dengan Noorfarashikin Othman pada 11 November 2011 tetapi berpisah selepas dua bulan hidup bersama.


LAGI AKSI FASHA DAN JEJAI

Aksi berdua mereka dalam merdeka millennium endurance race... Mungkin teman tapi mesra agaknya!!(\__/)(='.'=)(")_(")myartis 2009


KAHWIN KERABAT - CALON SUAMI LINDA ONN SEKADAR 'BAU BAU BACANG'?

Memang 'power' penangan kisah Linda Onn yang mengaku akan berkahwin pada 27 Disember ini dengan lelaki pujaan hatinya... iaitu seorang kerabat raja. Namun keengganannya mendedahkan siapakah gerangan kerabat raja tersebut telah menimbulkan pelbagai spekulasi dikalangan peminat dan penggemar industri hiburan.

Artikel terdahulu:

LINDA ONN 'SAH NIKAH KERABAT RAJA' 27 DISEMBER INI

Ekoran itu, ada yang mendakwa lelaki tersebut adalah seorang jejaka yang dikenali sebagai Ungku Azhar yang kononnya sekadar 'bau-bau bacang' dengan keluarga raja. Ini kerana, meskipun memiliki perniagaan sendiri, dia yang berdarah kacukan dikatakan sedikit berumur daripada Linda.

Benarkah begitu? Jawapannya... hanya Linda sahaja yang tahu!

Gambar lama - Linda disamping Ungku Azhar??

Gambar 2008

Gambar terkini - Inikah bakal suami Linda Onn..??

Linda... menghitung hari


"KAT MALAYSIA JE... RAHSIA, ITU PRIVASI" - HAQIEM NAFI 'BUAT GIGI', CUMA PUTIHKAN

Menegaskan dia hanya melakukan rawatan pemutihan gigi agar tampil lebih berkeyakinan dan menarik, penyanyi Haqiem Rusli mmemberitahu yang dia melakukan rawatan terbabit sekitar dua bulan lalu namun enggan mendedahkan lokasinya.

"Buat kat Malaysia je. Bagi saya ia lebih kepada keyakinan diri saya sebab saya bekerja sebagai seorang artis. Saya menghiburkan orang dan berjumpa dengan ramai orang setiap hari," kata pelantun lagu 'Tergantung Sepi' itu.

Haqiem yang ditemui pada acara Jelajah GEGAR Pagi di Kota Bharu, Kelantan pada Sabtu lalu turut merahsikan kos rawatan pemutihan gigi.

"Rahsia, itu privasi, tak perlu diberitahu. Saya takut nak kongsikan banyak perkara sebab akan cepat tersebar dan orang akan bercerita daripada konteks berbeza pula," tambahnya.

Penampilan Haqiem terutama pada bahagian gigi yang kelihatan berbeza sejak beberapa minggu lalu menjadi perhatian netizen.

Malah, Haqiem juga kerap mengukir senyuman ketika di khalayak ramai hingga menampakkan gigi begitu juga kemas kini media sosialnya.

Spekulasi mula bertebaran di media sosial apabila ada yang mengaitkan namanya antara selebriti yang memasang veneer gigi bagi memberikan efek putih dan bentuk gigi yang tersusun.

Mengulas tentang perubahan imejnya yang lebih kemas dan teratur, kata Haqiem, pengalaman mendewasakannya.

"Dari hari ke hari saya belajar tentang fesyen dan muzik. Secara strateginya, sebagai seorang artis penampilan sangat penting sebab itulah identiti diri. Pengalaman mematangkan kita," ujar Haqiem lagi.

Sementara itu, Haqiem turut berkongsi perasaan gembiranya bertemu peminat di negeri Cik Siti Wan Kembang buat pertama kalinya.

"Ini pertama kali saya bertemu peminat di Kelantan. Menariknya acara ini, peminat yang terdiri daripada setiap peringkat umur turun memandangkan lokasinya dipilih di pasar tani pada waktu pagi dan pasar malam pada sebelah petangnya," tuturnya.

Jelajah Pasar GEGAR Pagi di Kota Bharu, Kelantan, merupakan destinasi terakhir selepas di Pahang dan Terengganu. Selain Haqiem, Jelajah Pasar GEGAR Pagi bersama personaliti GEGAR Pagi, Shah Muhammad dan Anna Aljuffrey itu turut disertai Luqman Faiz, Kucaimars, Zack Zakwan dan Amir Hasan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITAHAN KALI KEEMPAT - KALI INI BENJY BERDEPAN HUKUMAN MATI?

Gara-gara ditahan kali keempat, pelakon Benjy atau nama sebenar Khaeryll Benjamin Ibrahim bakal menerima hukuman gantung sampai mati jika dia didapati bersalah akibat dadah.

Untuk info, Benjy ditahan dalam satu sekatan jalan raya di hadapan sebuah stesen minyak di Pagoh, baru-baru ini bersama peralatan dan bahan kimia yang biasanya digunakan untuk memproses syabu.

Klik gambar untuk size besar

Turut ditemui ketika tangkapan ialah dadah jenis syabu seberat lebih 1.3kg

Anak lelaki tunggal kepada pelakon Allahyarham Azean Irdawaty itu kini sedang disiasat mengikut Seksyen 39B Akta Dadah Berbahaya 1952.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA LANGSUNG TIDAK MERASAKAN SUDAH MENANG" - HIDAYAH ENGGAN ULAS, TIDAK MAHU MENGERUHKAN LAGI KEADAAN

"Tidak... saya langsung tidak merasakan sudah menang. Saya tidak mahu ulas, rasanya berdiam diri jalan terbaik agar tidak mengeruhkan lagi keadaan," itulah kata balu kepada pelawak Allahyarham Abam Bocey iaitu Siti Nor Hidayah Mohd Ali berhubung keputusan mahkamah semalam.

Ujar Hidayah, dia tidak menganggap keputusan Mahkamah Sesyen menolak rayuan adik iparnya, pelawak Ali Puteh dan tiga ahli keluarganya berhubung bayaran ganti rugi saman fitnah terhadapnya berjumlah RM60,000, sebagai perkara yang harus dibanggakan.

Hidayah ketika dihubungi wartawan berkata, dia lebih gemar mengambil sikap mendiamkan diri bagi tidak mengeruhkan keadaan yang boleh memanjangkan kemelut antaranya dengan keluarga arwah suami.

Untuk info, Ali dan tiga keluarganya telah diperintah membayar RM60,000 kepada balu Allahyarham Abam Bocey pada 18 Februari lalu kerana mengeluarkan kata-kata mengaibkan kakak iparnya di laman Instagram, dua tahun lalu.

Klik untuk gambar besar

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - ANAK AQASHA TERKINI

Gambar terkini anak Aqasha, Alehandra Ahmad Firdee yang kini sudah berusia lima bulan. Nampaknya, Alehandra lebih rapat dengan ayahnya berbanding ibunya meskipun Aqasha kadangkala sibuk dengan urusan lakonan.

Jom tengok..!

Klik untuk imej besar...


DIHUKUM PENJARA 8 BULAN - BEKAS SUAMI ZIANA ZAIN FAIL RAYUAN

Pada 28 September lalu, Mahkamah Majistret Shah Alam telah menjatuhkan hukuman penjara lapan bulan terhadap bekas suami penyanyi dan pelakon Ziana Zain iaitu Armin Zaharin Ahmad, 55, Zambri kerana merotan anak lelakinya.

Bagaimanapun, Armin memfailkan rayuan di Mahkamah Tinggi untuk mengenepikan sabitan dan hukuman bagi kesalahan itu pada tarikh sama hukuman dijatuhkan. Perkara tersebut dimaklumkan peguam yang mewakili Armin iaitu Amir Farid Mohd Nawawi.

Beliau berkata, rayuan itu sepatutnya ditetapkan hari ini untuk pengurusan kes di hadapan Penolong Kanan Pendaftar Mahkamah Tinggi Nur Azizah Jaafar namun ditangguh berikutan pelaksanaan Perintah Kawalan Pergerakan Bersyarat (PKPB) di Selangor, Wilayah Persekutuan dan Putrajaya sehingga 9 November ini.

Katanya, mahkamah menetapkan 19 November sebagai tarikh pengurusan kes yang baharu di hadapan Nur Azizah.

Klik untuk gambar besar

Majistret Sabreena Bakar @ Bahari menjatuhkan hukuman itu selepas mendapati Armin Zaharin bersalah atas pertuduhan dengan sengaja menyebabkan kecederaan luka dan lebam di bahagian tangan anak lelakinya yang berumur 9 tahun menggunakan sebatang rotan di sebuah rumah di Denai Alam, Shah Alam antara 8 malam dan 10.30 malam pada 24 Februari 2018.

Dia didakwa mengikut Seksyen 323 Kanun Keseksaan yang memperuntukkan hukuman maksimum penjara setahun atau denda RM2,000 atau kedua-duanya sekali, jika sabit kesalahan.

Sabreena bagaimanapun membenarkan pelaksanaan hukuman terhadap Armin Zaharin ditangguhkan sehingga proses rayuan selesai namun menaikkan jumlah jaminan daripada RM5,000 kepada RM8,000.

Bekas ketua pramugara itu ditangkap pada 2 Mac 2018 selepas Ziana atau nama sebenarnya Siti Roziana Zin, 52, membuat laporan polis pada 27 Februari 2018.

Ziana dan Armin Zaharin sah bercerai dengan talak satu di Mahkamah Rendah Syariah Shah Alam pada 12 Julai 2018. Penyanyi yang popular dengan lagu' Madah Berhelah' dan 'Putus Terpaksa' itu memfailkan tuntutan perceraian pada 3 April 2018 selepas Armin Zaharin enggan melafazkan cerai terhadapnya.

Pasangan itu mendirikan rumah tangga pada 9 Mei 1998 dan dikurniakan empat cahaya mata iaitu tiga lelaki dan seorang perempuan berumur lingkungan 11 hingga 20 tahun.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA TERINGIN TUNAI HAJI SETIAP TAHUN, JIKA ADA REZEKI

"Alhamdulillah, perjalanan ibadah terindah bagi saya. Ianya lebih indah daripada yang saya jangkakan sebelum ini. Saya pasti akan merindui setiap kenangan sepanjang mengerjakan ibadah haji di sana. Terasa masa seperti cepat berlalu ketika di sana. Keajaiban adalah saya rasa ketenangan yang terindah yang belum pernah dirasakan sebelum ini.

"Jika diberikan kesempatan dan dimurahkan rezeki, saya pasti ingin kembali lagi ke kota suci. Kalau tanya dengan orang yang dah pernah pergi, pastinya mereka ingin kembali semula ke Mekah," kata pelakon Erra Fazira yang berkongsi perasaannya yang teringin mengerjakan haji pada setiap tahun sekiranya dimurahkan rezeki oleh Allah SWT.

Menurut Erra atau nama sebenarnya, Fazira Wan Chik, 46, lagi, perjalanan ibadah hajinya merupakan satu momen yang paling indah dalam kehidupannya selama ini. Sebelum ini, Erra berkata dia tidak kisah jika ada yang memanggilnya dengan gelaran Hajjah. Ujarnya lagi, mutawwif memberi nasihat supaya tidak menolak panggilan itu.

Klik untuk gambar besar

Sementara itu, Erra akui tidak pernah meletakkan had umur untuk kekal aktif dalam bidang lakonan. Jelas Erra, dia merupakan seorang individu yang bukan dari kalangan orang berada, justeru harus mencari pendapatan sendiri bagi menyara kehidupan.

"Soal rezeki ini kita tak boleh nak letak had, bergantung pada ketentuan Allah, kita ikut sahaja. Kalau kata sampai ke tua jadi nenek dan masih berlakon saya terima. Katakan saya letak target umur 50 tahun berhenti berlakon, kalau saya anak orang kaya, bolehlah...

"Tapi saya ini semua jatuh bangun sendiri, kena cari pendapatan sendiri dan ada tanggungjawab. Saya ada keluarga serta anak yang perlu diutamakan dan dijaga. Saya kena rasional dalam hal ini dan fikir secara logik, jadi tak ada titik waktu, saya hanya berdoa supaya Allah salurkan yang terbaik untuk saya," ujarnya.

www.myartis.com / Sumber & foto: Kopi Planet, Astro Gempak & Instagram Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HILANG RAJUK - SYAMSUL YUSOF KEMBALI MENGARAH FILEM

Pujukan isterinya Puteri Sarah Liyana telah berjaya meredakan rajuk Syamsul Yusof yang dulunya 'sakit hati' gara-gara filem KL Gangster 2 dicetak rompak. Malah kata-kata perangsang isterinya juga telah berjaya memulihkan semangat juangnya dalam industri perfileman.

Sehubungan itu, Syamsul, 30, kini kembali bangun semula untuk bergiat aktif dalam dunia seni. Apa yang menarik, Syamsul kini sedang sibuk menyiapkan skrip bagi filem seram terbaharunya berjudul 'Munafik'.

"Saya sudah boleh terima hakikat. Selepas kahwin, isteri banyak memberi dorongan dan semangat untuk saya kembali ke dunia seni," ujarnya dipetik sebagai berkata ketika ditemui media pada majlis pra tonton 'Abang Long Fadil' di GSC One Utama, Petaling, kelmarin.

Untuk info, ia adalah kali pertama Syamsul muncul menonton wayang sejak filem KL Gangster 2 arahannya dicetak rompak. Isu tersebut sebelum ini dikatakan telah mematahkan semangatnya untuk terus berkarya apabila dia seolah-olah merajuk dengan dunia seni.

Bagaimanapun, selepas mendirikan rumah tangga pada 8 Mac lalu, Syamsul mengakui hidupnya kini berubah.

"Saya dapat rasa ada perubahan dalam diri lepas kahwin, tetapi tak boleh nak cerita kepada semua," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TAHNIAH - SETELAH 2 TAHUN NIKAH, ANA RAFFALI KINI HAMIL

Alhamdulillah... rezeki bulan Ramadan!

Setelah sekian lama menanti penuh sabar, akhirnya Ana Raffali kini hamil. Berita tersebut telah dikongsinya melalui IG sambil meletakkan sepasang patung Lego berlatar belakang imbasan kehamilannya.

"Alhamdulillah, berkat doa dan kasih sayang. Terima kasih bagi yang sentiasa mendoakan yang terbaik untuk kami," ujar Ana Raffali yang menikahi Ahmad Aznaim Abdullah pada 25 Februari 2012.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TERIMA TEGURAN - NABILA MOHON MAAF ISU KUCING PIJAK AL-QURAN

"Saya minta maaf puan saya pun tak tahu. Terima kasih atas info. Nanti saya minta maaf dengan Allah atas kesalahan saya dan kucing saya," demikianlah tulis pelakon Nabila Huda berhubung video kucingnya yang dilihat memijak Al-Quran yang sedang dibaca olehnya secara atas talian menerima teguran netizen.

Menerusi video tersebut, Nabila atau lebih mesra disapa sebagai Abil dilihat lengkap bertelekung sambil ditemani kucingnya yang diberi nama Tora. Kucing tersebut memijak Al-Quran sebelum dia bertindak mengalih haiwan tersebut dari meja berkenaan.

Netizen tampil menasihati Nabila supaya mengalihkan kucing jika berlaku lagi kejadian tersebut serta berharap tidak membiarkan sahaja.

Klik untuk gambar besar

Nabila bagaimanapun dilihat tidak melatah apabila menerima teguran dengan baik dan membalas komen nasihat berkenaan dengan mengatakan bahawa dia tidak tahu dan memohon maaf di atas perkara tersebut.

Dalam pada itu, rata-rata netizen memuji anak kepada penyanyi rock legenda, Amy Search itu yang menerima teguran dengan baik dan membalas dengan berhemah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TIPU KERETA - ZARINA ANJOULIE DISAMAN AHLI PERNIAGAAN

Zarina Anjoulie, telah disaman oleh seorang ahli perniagaan atas dakwaan berlaku kecuaian serta penipuan. Saman itu difailkan menerusi Tetuan Jeev Anand & Partners di pejabat Pendaftar Mahkamah Tinggi Kuala Lumpur pada 13 Nov 2013 kerana didakwa membabitkan sebuah kereta mewah.

Kevin Shah Kadar Shah, 33, turut menamakan pengarah Jabatan Pengangkutan Jalan (JPJ) Negeri Selangor, Kementerian Pengangkutan Malaysia, kerani penghantar surat Salleh Idris dan Public Islamic Bank Berhad sebagai defendan.

Pada prosiding semalam, Hakim Hue Siew Kheng yang mendengar kes itu dalam kamar, menetapkan 7 April depan untuk mendengar permohonan plaintif bagi meminda penyataan tuntutan dan permohonan Salleh bagi membatalkan saman terhadapnya.

Peguam J.Jev Anand mewakili Kevin Shah, peguam YK Leong mewakili Salleh manakala Peguam Persekutuan Nur Aqilah Ishak bagi pihak kerajaan, JPJ Negeri Selangor dan Kementerian Pengangkutan Malaysia.

Penyataan tuntutan Kevin Shah mendakwa arwah bapanya, Kadar Shah Sulaiman membeli sebuah kereta terpakai jenis BMW dengan nombor pendaftaran WTN 8850 yang didaftarkan atas nama bapanya pada 17 Mei 2010 dan menandatangani perjanjian sewa beli dengan Public Islamic Bank pada 11 Mei, tahun sama.

Beliau mendakwa bapanya meminjamkan kereta itu kepada Zarina, yang merupakan rakan Kadar Shah, sekitar Jun 2010 untuk kegunaan harian dan kereta itu masih dalam milikan pelakon berkenaan sehingga bapanya meninggal dunia pada 19 Nov 2011.

Kevin Shah mendakwa selepas kematian bapanya, Zarina tidak pernah memulangkan kereta itu dan sebelum beliau sempat menghubunginya untuk berbincang, pihak bank menarik kereta berkenaan selepas ansuran bulanan gagal dilunas mengikut perjanjian.

Ahli perniagaan itu mendakwa Public Islamic Bank memulangkan kereta berkenaan kepadanya pada 21 Feb tahun lepas setelah beliau melunaskan segala tunggakan ansuran bulanan.

Bagaimanapun, Kevin Shah berkata beliau terkejut apabila mendapati kereta itu didaftarkan dengan nombor pendaftaran BLP 8858 sedangkan bapanya tidak pernah membuat sebarang permohonan kepada JPJ untuk mendaftarkan kenderaan miliknya dengan nombor BLP 8858.

Kevin Shah juga mendakwa Kementerian Pengangkutan, melalui surat bertarikh 18 Mac 2013, memaklumkan bahawa nombor WTN 8850 telahpun didaftarkan ke atas kenderaan lain, iaitu sebuah motosikal atas nama bapanya, manakala nombor BLP 8858 didaftarkan bagi kereta BMW itu.

Beliau berkata JPJ, melalui surat bertarikh 3 Jun 2013, menyatakan pertukaran nombor pendaftaran antara kereta dan motosikal itu dibuat pada 14 Feb 2012 namun perkara berkenaan adalah mustahil kerana bapanya telah meninggal dunia sebelum tarikh pertukaran.

Oleh itu, Kevin Shah mendakwa sebarang permohonan yang diterima JPJ tidak pernah ditandatangani bapanya dan mendakwa jabatan berkenaan gagal mengesan tandatangan yang terkandung dalam permohonan untuk pertukaran nombor WTN 8850 dari kereta kepada motosikal dan juga pertukaran nombor BLP 8858 dari motosikal kepada kereta.

Beliau juga mendakwa Zarina, Salleh dan Public Islamic Bank berkomplot melakukan penipuan ke atas bapanya bagi penukaran nombor kereta dan motosikal itu bagi tujuan melenyapkan kereta berkenaan daripada milikan Kadar Shah.

Kevin Shah menuntut ganti rugi am, faedah, kos dan relif lain yang difikirkan wajar oleh mahkamah, selain memohon deklarasi bahawa pertukaran nombor pendaftaran kereta dan motosikal itu adalah tidak sah dan terbatal.

Sumber: MStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'MOHAMAD EMIRHAN ' - ANZALNA NASIR & SUAMI DEDAH JANTINA ANAK KEDUA SELEPAS TUJUH HARI KELAHIRAN

"Sebagaimana sunnah Nabi SAW, setelah cukup tujuh hari, kami ingin mengumumkan selepas ditahnik, anak lelaki tercinta dinamakan Mohamad Emirhan Mohamad Hanif yang bermaksud 'Princely Ruler'.

"Alhamdulillah, semoga membesar menjadi anak yang soleh, berbudi pekerti mulia, pintar, berjaya dunia dan akhirat. Amin," demikian tulis pelakon Anzalna Nasir dan suami, Mohamad Hanif Zaki yang kini mendedahkan wajah, jantina serta nama anak kedua mereka selepas tujuh hari berteka-teki rahsia jantina bayi berkenaan.

Memilih nama 'Mohamad Emirhan', Anzalna dan Hanif membuat pengumuman serentak menerusi laman Instagram, hari ini. Pasangan itu mengambil keputusan memilih hari ketujuh untuk mendedahkan wajah anak kerana mahu mengikut sunnah nabi.

Sebelum ini, Anzalna yang melahirkan anak lelakinya pada tanggal 20 Mei lalu melalui kaedah pembedahan itu enggan mendedahkan jantina bayi kerana ingin memberikan kejutan kepada ahli keluarga yang sedang bercuti di Eropah.

Klik untuk gambar besar

Mengikut perancangan, keluarga sepatutnya menemaninya di hospital kerana dijangka bersalin pada 31 Mei ini, namun, ketika membuat pemeriksaan, Anzalna dimaklumkan bayinya sudah bersedia untuk keluar.

"Jika mengikut perancangan awal, saya sepatutnya bersalin pada 31 Mei, tetapi doktor maklumkan bayi sudah sedia hendak keluar pada 20 Mei lalu. Jadi, keluarga tidak dapat menemani saya di hospital sebab bayi keluar lebih awal. Oleh itu, saya buat keputusan untuk membuat kejutan dan menanti kepulangan barulah saya dedahkan jantina anak," katanya.

Menyifatkan proses kelahiran Mohamad Emirhan lebih tenang kerana berpengalaman melahirkan anak sulung, tetapi Anzalna mendedahkan, dia terkejut bayi kedua keluar 12 hari lebih awal.

Untuk makluman, Anzalna dan usahawan, Mohamad Hanif Zaki mendirikan rumah tangga pada 2016. Mereka dikurniakan cahaya mata sulung Mohamad Eidrees yang kini berusia 2 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NURUL WAHAB SELAMAT LAHIRKAN ANAK KEDUA

Penantian kini berakhir buat Nurul Wahab apabila anak pertama perkahwinannya dengan Eric Depp lahir pada 10:28 pagi tadi. Bayi yang digelar baby ‘Z’ itu lahir secara normal meskipun awalnya Nurul terasa sakit yang amat sangat.

"Syukur Alhamdulillah, saya dah selamat melahirkan baby ‘Z’ jam 10:28 pagi tadi. Baby sihat dan begitu juga saya. Baby ‘Z’ dilahirkan secara normal dan beratnya 3.026 kg. semuanya okay. Saya sakit tak lama. Bermula jam 10:30 malam semalam – 1 jam sekali sakitnya – jam 3 pagi langsung ke hospital.

"Berkat doa semua, pengalaman kedua ini amat mudah bagi saya. Syukur.. syukur," ujar Nurul.

Tahniah diucapkan!

Gambar sebelum bersalin...


SEL KANSER YANG DIBEDAH MATI - NIZAM BERDOA SUPAYA ISTERI BEBAS SEPENUHNYA

"Sebanyak 17 kelenjar limfa dibuang serta dihantar ke makmal dan saya bersyukur tiada satu pun mengandungi sel kanser. Ini bermakna rawatan kemoterapi sebanyak enam pusingan dan pembedahan itu berjaya menghapuskan sel kanser.

"Bagaimanapun masih ada rawatan lagi dengan doktor untuk pemantauan berterusan," itulah kata penyanyi Nizam Laksamana yang meluahkan rasa syukur apabila doktor mengesahkan proses kemoterapi yang dijalani isterinya, Salwati Zulkifli, 46, akibat kanser payudara menampakkan kesan positif.

Nizam berkata, doktor di Hospital Kuala Lumpur (HKL) memaklumkan sel kanser di tempat yang dibedah sudah mati. Nizam turut berdoa supaya isterinya bebas sepenuhnya dari kanser.

Klik untuk gambar besar

"Berkat izin Allah SWT, berkat doa-doa kaum keluarga. Berkat doa kawan-kawan Facebook. Juga berkat doa-doa anak-anak yatim, berkat doa daripada ustaz-ustaz dan jemaah-jemaah surau. Allah makbulkan. Terima kasih diucapkan. Hanya Allah saja yang dapat membalas segala jasa baik anda semua," tuturnya.

Terdahulu, penyanyi lagu 'Gugurnya Bunga Cinta' ini diuji apabila doktor mengesahkan isterinya menghidap kanser payudara pada awal Februari lalu. Menurutnya, isterinya mula dikesan mempunyai tanda-tanda kanser payudara selepas membuat pemeriksaan di klinik kerajaan di Gombak.

"Doktor yang membuat pemeriksaan mendapati ada ketulan. Doktor kemudian membuat ukuran dan terus aturkan temujanji untuk ke HKL. Doktor pakar di HKL mengesahkan isteri saya menghidap kanser payudara tapi tak besar hanya 1.6 sentimeter. Isteri mula menjalani kemoterapi di HKL bermula 3 Mac lalu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SURPRISE!! - JOHAN ASARI NAK KAHWINI LANA NORDIN

Masihkah anda ingat pada Lana Nordin yang pernah digelar Pamela Anderson Malaysia tentang impiannya yang mahu bersuamikan lelaki Melayu? Nah... berita terbaru tentang pelakon itu amat mengejutkan apabila Johan Asari, 27, tiba-tiba bercadang mahu melamarnya.

Awalnya ramai yang ingat Johan hanya berlakon atau mahu mencetuskan kontroversi baru, namun bila diselami kata-katanya, ternyata dia memang serius. Malah ramai peminat Shila Amzah yang rasa terkedu dengan niat Johan kerana sebelum ini mereka beriya-iya dikatakan bercinta!

"Jodoh, pertemuan, ajal, maut adalah ketentuan-Nya. Kita tidak tahu bila ia datang. Perasaan saya cukup kuat bagai ada suis yang mendorong saya merapatinya. Kami berborak panjang pada majlis itu.

"Selepas bertukar nombor, kami keluar makan tiga hari berturut-turut sebelum saya tekad membuka mulut mahu menyuntingnya.

"Lana sangat menyenangkan. Dia nampak lincah, tetapi dia mempunyai kelembutan tersendiri.

"Memang dia sendiri tekejut dan bertanya semula. Mungkin tiga hari terlampau awal untuk menyelami hati seseorang. Saya yakin cinta kami akan terus bersemi selepas kahwin," ujar Johan tanpa berselindung.

"Saya sudah bersedia menjadi suami dan saya juga direstui oleh keluarga Shila Amzah.

Lana ketika bercinta dengan lelaki mat salleh...

"Mereka memberi saya restu. Bagi saya, Shila gadis baik dan bersopan-santun. Dia masih muda dan masih jauh perjalanannya. Dia bertuah kerana mempunyai keluarga yang sentiasa berada di belakang," katanya sekaligus menutup kisah cintanya dengan Shila.

Bagaimanapun, dalam komen Shila di Twitter, dia ada mengatakan bahawa "Had enough of bullshit. Gotta get going... and move on sistah! Don't let any ediots bring you."

Namun tidak dapat dipastikan sama ada komen tersebut ditujukan pada Johan atau ia hanya sekadar komen biasa untuk pelawat Twitternya.

Klik gambar untuk baca...


KUTIP DANA PELARIAN SYRIA - 5 ARTIS BERGABUNG JAYAKAN '1MOMENT4THEM 2.0'

"Semua kutipan akan disalurkan bagi membantu rakyat Syria yang malang untuk keperluan asas kehidupan mereka dan sebahagian daripada wang itu akan digunakan bagi menyediakan dan membiayai bahan-bahan sekolah dan bantuan persekolahan anak-anak rakyat Syria," kata pengasas konsert '1Momment4Them 2.0', Nur Fatiha Shuib yang juga pengasas dan pengurus projek 'Fatiha Shuib and Friends'.

Untuk makluman konsert tersebut akan dibarisi lima artis popular yang bergabung tenaga secara sukarela bagi mengumpul dana membantu rakyat Syria di kem-kem pelarian di Jordan.

Antara artis tersebut ialah Noh Hujan, Mizz Nina, Faizal Tahir, Aizat Amdan dan Mu'adz Dzulkefly yang akan membuat persembahan di Pusat Konvensyen Al-Azhar, Mesir pada 29 April nanti.

Konsert itu merupakan satu usaha sukarela secara kolektif yang dilakukan para belia dan pelajar universiti dan bergabung tenaga dengan beberapa pertubuhan bukan kerajaan (NGO) untuk mengumpul dana bagi pelarian Syria.

Tahun ini, konsert itu diadakan buat kali ketiga dengan kali pertama diadakan di Universiti Yarmouk, Jordan dan yang kedua di Universiti Islam Antarabangsa di sini, diadakan tahun lepas.

Sementara itu, Faizal Tahir yang sebelum ini terlibat dengan konsert tahun lepas, berkongsi pengalamannya semasa melawat kem-kem pelarian.

Katanya selepas menyertai projek itu, dia kemudian sedar bahawa terdapat satu tujuan beliau untuk terus terlibat dengan projek membantu orang-orang yang amat memerlukan.

"Bila kita membantu orang lain sebenarnya kita sendiri sedang dibantu oleh Allah swt," ujarnya dipetik sebagai berkata kepada Bernama.

Kepada anda yang ingin menyumbang anda boleh berbuat demikian melalui akaun CIMB BANK: 8602258019 (Fatihah Shuib And Friends).

VIDEO PROMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


SERONOK JADI ISTERI - MASAKAN MARSHA PIKAT SUAMI

Masakan sendiri seperti cucur tauhu, mee goreng, asam laksa dan juga makanan Sabah serunding tuhau serta makanan Utara kari kepala ikan merupakan makanan kegemaran suami Marsha Milan Londoh.

"Satu permulaan yang baru dan banyak perkara baru saya perlu belajar. Maklumlah sebelum ini hidup sendiri, sekarang dah bersuami, jadi kenalah siapkan makan, pakaian suami dan perkara lain.

"Apa-apapun saya sangat gembira dan berasa bertuah dan teruja untuk menjadi seorang isteri yang terbaik InsyaAllah," ujar Marsha dipetik sebagai berkata selepas majlis resepsinya di Sabah selesai.

Bagaimanapun,, dia dan suaminya masih belum merancang berbulan madu memandangkan mereka sibuk dengan urusan lain termasuk majlis resepsi yang akan diadakan esok di Hotel Majestic, Kuala Lumpur.

Foto: Marsha IG

"Kami belum memikirkan mana-mana lokasi sesuai untuk berbulan madu kerana ada beberapa tanggungjawab yang harus didahulukan.

"Selepas semua selesai barulah kami dapat berbulan madu. Berkenaan dengan rancangan keluarga pula, kami sedia sekiranya diberikan rezeki anak," tambah Marsha yang bernikah pada 31 Disember 2015 lalu di Georgetown, Pulau Pinang.

Sumber: Mstar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SENTUH, CIUM ANAK: "TAK KISAH, TAPI JANGAN BERLEBIHAN" - DAZRIN

Semua sedia maklum mengenai pelakon Amar Baharin dan isterinya, Amyra Rosli yang melarang anak mereka disentuh dan dicium.

Namun tidak bagi aktor Dazrin Kamarudin yang merelakan bayi sulung yang baru dilahirkan pada 13 April lalu dibuat sedemikian.

Dazrin, 30, berkata dia hanya akan menegur dengan cara yang baik jika individu tersebut melakukan perbuatan itu secara berlebih-lebihan.

"Kalau tak nak bagi orang sentuh atau dicium anak kita, kena tegur baik-baik. Tak semestinya ditangani dengan kemarahan. Takut nanti datang kebencian pula.

Klik untuk gambar besar

"Saya tak kisah jika ada yang nak peluk, pegang atau cium anak saya. Sebab sememangnya lumrah manusia gerak hati melihat bayi rasa nak disayangi.

"Tapi janganlah sampai berlebih-lebihan. Saya rasa semua orang akan faham kalau kurang sihat memang tidak elok pegang atau dekat dengan bayi," kata Dazrin yang akan mendedahkan wajah penuh anaknya itu selepas 40 hari.

Tambah Dazrin, memang benar perbuatan tersebut boleh mendatangkan kemudaratan kepada kesihatan bayi jika orang yang mencium itu mempunyai penyakit.

Namun, sebagai ibu-bapa, seseorang itu perlu tahu bagaimana untuk mengawal atau hadkan pendedahan bayi mereka kepada umum.

"Memang betul perkara itu berbahaya untuk kesihatan bayi. Lagi-lagi bayi yang baru sahaja lahir. Kalau tak nak bayi kita kena pegang dan cium, hadkan pendedahan kepada umum. Macam kalau kita tak nak orang ambil gambar, jangan keluar rumah," ujarnya.

Sebelum ini, Amar pernah meluahkan pandangan mengenai sikap segelintir pihak yang gemar menyentuh dan mencium bayi bukan milik mereka.

Menurut Amar, dia menegur perkara tersebut kerana ingin memberi kesedaran bahawa perbuatan itu adalah berbahaya kepada kesihatan bayi.

Dalam pada itu, pelakon drama 'My Darling, Inspektor Daniel' ini teruja dapat menyambut sendiri kelahiran anak sulungnya yang merupakan lelaki.

"Saya sangat teruja nak sambut kelahiran anak tapi dalam masa yang sama takut juga. Sebab ada rakan-rakan kata bila tengok darah boleh buat kita pitam.

"Tapi sebab semangat nak menyambut bayi itu lebih kuat berbanding takut. Alhamdulillah, saya sendiri yang memotong tali pusat," tuturnya.

Isteri Dazrin iaitu Nur Fazulin Razali selamat melahirkan bayi lelaki mereka bernama Dasuki pada 13 April lalu di Hospital Andorra Women & Children.

Untuk maklumna, Dazrin dan Zulin berkahwin pada 6 Mei tahun lalu di Hotel Avillion Legacy, Melaka.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERJAUHAN DENGAN ANAK, FATIN LUAH RINDU: "WALAUPUN SAYA TIDAK MEMPUNYAI GEJALA..."

Menerusi satu entri yang dimuantaik di laman Instagram beberapa hari lalu, pelakon Fatin Afeefa ada memuatnaik sekeping keping foto mengimbau kembali dia bersama dua orang cahaya matanya, Adam Aisy Arrian dan Ivy Herra Sophia. Melihat pada muatnaik tersebut, bintang yang pernah muncul dengan single 'Satu Jam Saja' ini meluahkan rasa rindu terhadap anak-anakknya.

"Saya rindu dua raksasa kecil ini yang sering memberi saya sakit kepala. Pada hari ke-10 kuarantin diri, saya sendirian. Jauh dari keluarga saya. Walaupun saya tidak mempunyai gejala, selepas perjalanan kerja saya, saya terpaksa melakukannya, untuk langkah berjaga-jaga.

"Kami facetime setiap hari. Mereka kini berada di rumah ibu dalam keadaan selamat. Terima kasih mama, terima kasih @fatinafeqah untuk menjaga mereka. Baiklah, saya akan mengalami kerosakan mental. Selamat tinggal buat masa ini," tulisnya.

Fatin atau nama penuhnya Fatin Nur Afifah Shamsuddin memaklumkan bahawa dirinya terpaksa berpisah dengan anaknya sepanjang tempoh Perintah Kawalan Pergerakan (PKP) dijalankan seluruh negara. Ini kerana bintang filem 'Tentang Bulan' ini bimbang dan khuatir keselamatan anaknya lalu mengkuaritin dirinya selepas pulang dari luar negara, beberapa minggu lalu.

Klik untuk gambar besar

www.myartis.com / Sumber & foto: Media Hiburan & Instagram Fatin Afeefa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BAJU KETAT MENAMPAKKAN 'BABY BUMP' SCHA AL-YAHYA

Aksi Scha Al-Yahya yang kini hamil kira-kira lima bulan memakai baju yang agak ketat hingga menampakkan 'baby bump' nya.

Untuk info, Scha dan suaminya Awal Ashaari sebulan lalu telah mendedahkan kehamilan tersebut yang pada awalnya dirahsiakan. Berita tersebut telah dikongsikan kepada umum menerusi akaun Facebook milik Scha sendiri.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


HASRAT TOK' KI TERCAPAI - USTAZ EBIT LEW BERI BANTUAN

Jika sebelum ini, Tok' Ki yang terpaksa menjaga isterinya yang sakit dan hanya mampu mendiami sebuah pondok usang berhasrat membina membuat tangki, water pump dan bilik air di rumah itu, terkini hasratnya tercapai apabila dibantu oleh Ustaz Ebit Lew.

"Sedih Toki jaga isteri sakit.

"Sebak sayu tadi ziarah To'ki. Ramai tag saya di fb berita ini. Saya terus ke sana. Sampai je dah berdebar kata Allah ke dalam juga ini. Sekali sampai pondok ini ini dah setahun To'ki tinggal bersama isterinya yang sakit. To'ki khidmat jaga dan uruskan isteri kerana isteri tak boleh bergerak sangat," kongsi UEL yang melawat mereka di Gombak.

"Dari jauh To'ki terus sambut saya dan terus peluk saya. Tak sempat nak cakap apa-apa. Macam dah lama kenal. Terus To'ki kata kenapa ustaz buat semua ini. Kebaikan pada semua orang tanpa harap balasan. Allah sayang ustaz.

"InsyaAllah akan bantu untuk tangki dan water pump air sungai dan bilik air. Saya hadiahkan juga peti ais dan mesin basuh. Syukur dapat berkongsi ilmu dan berkasih sayang," tambahnya.
Alhamdulillah... moga Allah SWT membalas segala budi baik UEL itu. Amin!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI TAMPIL KURUS BUAT PEMINAT TERTANYA "HEYKAL SAKIT KE?" - INI JAWAB FAEZAH ELAI

Baru-baru ini, pelakon Faezah Elai ada memuat naik foto terkini dia bersama suaminya, pengarah Heykal Hanifah yang difahamkan menghadiri majlis perkahwinan saudara mereka.

Namun penampilan terbaharu suami Faezah itu telah menjadi tumpuan selepas fizikalnya kini kelihatan lebih kurus dan berwajah memanjang. Foto terbaharu itu dikongsi Faezah menerusi akaun Instagram miliknya.

Kemas kini itu mendapat perhatian netizen yang rata-rata terkejut serta bertanyakan peribal kesihatan terkini Heykal.

"Heykal sakit ke? Lain muka dia." - "Kurus dah suami dia, nampak kurus terus." - "Wah ingatkan bergambar dengan orang lain tadi rupanya suami dah kurus," antara komen-komen pengikutnya.

Klik untuk gambar besar

Pun begitu, Faezah tidak berdiam diri malah tampil menjawab soalan netizen mengenai keadaan suaminya.

"Alhamdulilah sihat walafiat. When you lose weight automatically your face akan kecut jugak," jawabnya dengan tenang.

Terdahulu, Heykal juga pernah menjadi tumpuan kerana telah berjaya menurunkan berat badannya dengan mendadak. Bagaimana pun kali ini perubahan fizikalnya amat ketara.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBAK ALIFF AZIZ 'TEGUR' DI IG LIVE - NETIZEN PUJI BELLA WANITA TABAH

"Tak kisah lah berapa peluang sekalipun... kalau rasa kita mampu maafkan orang, kita maafkan. Tak perlu dengar cakap orang. Cuma biasalah setiap manusia ada tahap kesabaran masing-masing. Walaupun 10 kali buat hal... semuanya terpulang pada diri kita sendiri," ujar Bella Astillah dalam IG Live.

Kata-kata Bella itu bagi menjawab pertanyaan pengikut berkaitan peluang kedua kepada penyanyi dan pelakon Aliff Aziz. Bella berkata, setiap keputusan untuk memberi peluang adalah mengikut kemampuannya sendiri tanpa desakan mana-mana pihak.

Dalam pada itu, menjawab pertanyaan pengikut Instagram berkaitan peluang kedua kepada Aliff, Bella berkata, setiap keputusan untuk memberi peluang adalah mengikut kemampuannya sendiri tanpa desakan mana-mana pihak. Sikap Bella itu mendapat pujian ramai netizen yang mengagumi ketabahan serta sifat sabar wanita itu.

Reaksi tenang Bella ketika menjawab dan melayan pertanyaan bekas suaminya ketika membuat siaran langsung di Instagram telah mencuri perhatian netizen. Tindakan Bella atau nama sebenarnya Dayang Ara Nabellah Awang Astillah, 25, membalas beberapa soalan daripada bekas suaminya menggambarkan seolah-olah tiada dendam antara mereka.

Klik untuk gambar besar

Biarpun selama ini kelihatan tabah di depan kamera, namun Bella tidak mampu lagi menahan sebak apabila Aliff menegurnya ketika membuat live bersama peminat. Menerusi rakaman yang dikongsikan di Twitter, Aliff tampil menyertai live tersebut dan memberikan salam kepada Bella. Salam tersebut dijawab baik oleh Bella sambil bertanyakan khabar berita Aliff dan meminta peminatnya menyapa bapa kepada anak lelakinya, Mohamad Ayden Adrean yang kini berusia dua tahun itu.

Pun begitu pertanyaan berikutnya ternyata mengundang sebak apabila Aliff bertanyakan kepada Bella jika beliau mempercayai keajaiban. Dengan raut wajah yang sedih, Bella menjawab beliau yakin akan ada keajaiban. Ternyata perbualan diantara mereka mencuri perhatian ramai apabila netizen turut berasa sedih dan simpati terhadap dugaan yang menimpa pasangan itu. Ramai juga memuji Bella yang kelihatan kuat menghadapi situasi itu.

Aliff yang berkahwin dengan Bella berkahwin pada 9 September 2016  sebelum mengambil keputusan untuk bercerai pada 16 Mei lalu itu bertanyakan kepada Bella mengenai lagu kegemarannya ketika ini. Aliff yang sebelum ini pernah beberapa kali kantoi curang sehingga Bella akhirnya nekad meneruskan kehidupan bersama anak mereka tanpanya itu berkata, dia sedang meminati lagu 'Hanya Rindu' nyanyian Andmesh Kamalang.

Selain kata-kata semangat, netizen turut mendoakan agar Aliff akan berubah sikap menjadi insan yang lebih baik agar mereka dapat dijodohkan kembali menjadi suami isteri yang sah. Bagaimanapun, ada segelintir netizen yang meluahkan rasa tidak puas hati terhadap Aliff yang disangka hanya mahu meraih perhatian dan berusaha mencuri hati Bella semula.

www.myartis.com / Sumber & foto: mStar, Rotikaya, Beautifulnara, Oh Bulan, Bella Astillah & Aliff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK AKAN SOROK" - ERRA FAZIRA NAFI SUDAH NIKAH DENGAN SHAHIR

Semua sedia maklum mengenai hubungan Erra Fazira dengan bekas juara Akademi Fantasia musim-8 (AF8), Shahir yang bukanlah lagi rahsia apabila kedua-dua pihak sudah membuat pengakuan bahawa mereka sememangnya berkawan rapat dan tidak pernah menyembunyikan keakraban mereka.

Namun apa yang mengejutkan ialah mereka ini dikatakan bernikah dan majlis tersebut diadakan secara tertutup tanpa diketahui umum.

Bagaimanapun, Erra telah tampil menafikan berita tersebut dan menegaskan beliau sama sekali tidak akan menyorokkan sebarang berita gembira terutama sekali soal perkahwinan.

Klik untuk gambar besar

"Sepanjang hidup saya belum pernah sekali pun menyorokkan perkara baik, apatah lagi berkaitan dengan urusan perkahwinan.

Walaupun kelak saya akan bernikah walaupun takdirnya bakal suami bukan Shahir, apa alasan saya mahu merahsiakannya? Berkahwin ini perkara baik dan bukan satu kesalahan, jadi mengapa saya mahu menyorokkannya?," jelasnya.

Kami percaya berita ini tersebar mungkin kerana ramai sekali yang ingin melihat Erra bahagia dan mengharapkan hubungan rapat Erra bersama Shahir berakhir ke jinjang pelamin. Apa-apa pun, kita tidak boleh memaksa Erra dan mendoakan yang terbaik buat mereka berdua.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU DISAMAKAN DENGAN 'CLEANER' - CHUBB-E TAK TERASA HATI DENGAN AZWAN ALI

Berhubung kata-kata hinaan yang dilemparkan pengacara sensasi Azwan Ali atau Diva AA terhadapnya yang disamakan dengan pencuci tandas, pemenang Artis Baharu Lelaki Popular, Chubb-E memberitahu yang dia tidak terasa hati.

Chubb-E atau pemilik nama penuh Muhammad Sharul Ashlyn AG Ashrul Affandy, 21, menyedari dirinya baharu sahaja dikenali biarpun sudah tujuh tahun berada dalam industri seni.

"Jujur memang saya tak terasa hati langsung dan tak ambil serius walaupun ramai yang kata dia tidak sepatutnya kata macam tu pada saya. Saya dan keluarga hormat dengan beliau kerana dia orang lama dalam industri dan jauh berpengalaman serta hebat.

"Jadi logik kalau dia tak kenal saya. Mungkin bila timbul isu macam ni, ia akan jadi salah satu jalan untuk saya kenal dia dengan lebih rapat lagi," kata Chubby-E yang pernah menyertai rancangan kanak-kanak pada 2014 sehingga 2019.

Klik untuk gambar besar

Sebelum ini, Azwan menerusi laman Twitter bertanya siapa artis yang memenangi kategori Artis Baharu Lelaki Popular di Anugerah Bintang Popular Berita Harian ke-33 (ABPBH33) dan menyamakan penampilan dan wajah penyanyi lagu 'Padan Muka' itu seperti tukang cuci.

Dalam pada itu, Chubb-E berkata, dia tidak mahu ambil peduli dengan kecaman itu dan menganggap ia lumrah sebagai anak seni.

"Dari dulu lagi saya tidak kisah dan tidak ambil peduli sekiranya kena kecam atau sebaliknya. Bukan sombong tetapi bagi saya, jika itu tidak menjejaskan rezeki dan tidak membuatkan peminat saya berpaling. Saya ok saja.

"Saya tengok peminat masih sama ja, malah akhir-akhir ini karier saya lebih mendapat sambutan. Kenapa saya perlu peduli apa orang nak kata," jelasnya lagi.

Dalam pada itu, Chubb-E memberitahu dia mengambil keputusan untuk menukar mod 'private' akaun Instagram bukan kerana takut dikecam netizen.

Sebaliknya, Chubb-E yang memiliki 99,000 pengikut di Instagram itu berkata, dia mahu melihat berapa ramai yang mula mengikutinya selepas kemenangan itu.

"Saya private akaun IG bukan sebab takut komen-komen negatif netizen, saya cuma nak tengok engagement setiap hari berapa orang follow selepas saya menang anugerah itu," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PILIH BERNAUNG DI BAWAH LOL - EMMA ENGGAN TERUS LARUT DALAM KONTROVERSI

"Sebelum ini, karier saya pernah diuruskan oleh sebuah syarikat pengurusan lain. Namun, pada satu tahap, saya berasa selesa untuk melakukannya sendiri, dengan pertolongan pembantu peribadi. Saya tentunya berharap kerjaya saya akan terus berkembang dan berjalan lancar bersama pihak pengurusan baharu.

"Lagipun, sekarang bukan masanya untuk main-main. Sebaliknya saya perlu berfikir panjang dalam segala perkara, terutama hal membabitkan masa depan," kata pelakon Emma Maembong yang turut mengusahakan perniagaan selain aktif di bidang seni.

Selepas beberapa tahun selesa bergerak sendiri, Emma, 27, memilih untuk berada di bawah syarikat pengurusan Laugh Out Loud (LOL) Entertainment, bermula Mei ini, bagi memacu kerjaya seninya.

Menurut Emma, dia terikat selama setahun bersama syarikat yang turut menguruskan kerjaya Rozita Che Wan (Che Ta), Janna Nick, Jihan Muse, Fikry Ibrahim, Liza Hanim dan Intan Sarafina itu.

Klik untuk gambar besar

Enggan membiarkan dirinya terkesan dengan segala kontroversi melanda diri, Emma berazam untuk terus memperkemaskan langkah di persada hiburan tanah air.

"Dunia seni memang sudah sebati dengan diri ini. Jadi, saya enggan mempersia-siakan setiap inci tuah dan ruang yang terbentang depan mata. Saya juga tidak mahu terus larut dalam apa juga kontroversi yang melanda, sebelum ini.

"Saya mahu bekerja keras memperkukuhkan nama dalam bidang saya cintai ini. Ketika ini pun, saya sedang melunaskan baki penggambaran drama 'Celup' arahan Dira Abu Zahar. Dalam drama lapan episod ini, saya bergandingan dengan pelakon, Sean Lee," ujarnya.

www.myartis.com / Sumber & foto: Berita Harian & Instagram Emma Maembong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SATU-SATUNYA ANAK PEREMPUAN SHUIB & ARWAH SITI SARAH - TALITA WARISI SIFAT IBU

"Satu-satunya anak perempuan ibu dan daddy. Semoga membesar dengan sihat dan menjadi anak yang solehah. Sangat-sangat mengambil berat tentang keluarga. Banyak sifat ibu yang ada pada Talita," tulis pengenali akaun Instagram Allahyarham Siti Sarah Raissuddin.

Dzahira Talita Zahra yang merupakan satu-satunya anak perempuan pelawak Shuib Sepahtu dan arwah Siti Sarah itu dikatakan banyak mewarisi sifat ibunya.

Ini kerana Talita atau lebih mesra dengan panggilan Dekta banyak membantu menguruskan keluarga. Walaupun baru berusia lapan tahun, Dekta seolah-olah memahami tanggungjawab sebagai seorang kakak yang dipukulnya.

Sebelum ini juga, Shuib pernah berkongsi Talita juga turut membantu menjaga anak bongsunya, Ayash Affan sejak zuriat terakhir arwah Siti Sarah itu dibawa pulang ke rumah selepas sebulan berada dalam pemantauan pihak hospital.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ISTERI SHAH JASZLE DISAHKAN HAMIL

Shah Jaszle memaklumkan bahawa beliau bakal menimang cahaya mata tidak lama lagi apabila isterinya kini sedang hamil empat bulan.

"Memang tidak sabar menunggu kelahiran cahayamata pertama. Saya sudah bersedia menjadi seorang bapa meski ramai yang cakap masa tidur akan kurang apabila ada anak nanti. Sekarang pun saya sudah biasa melayan anak-anak saudara di rumah”

Klik gambar untuk size besar

"Jadi rasanya tidak ada masalah untuk menjaga anak sendiri nanti. Syukur rezeki semakin bertambah selepas berkahwin. Malah dengan ada isteri di sisi, kehidupan menjadi terurus dan saya rasa lebih tenang," ujar Shah dipetik sebagai berkata.

Semoga segala persiapan dan juga urusan oleh keluarga ini nanti akan dipermudahkan menjelang hari kelahiran.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


VIDEO MENGIDAM - FAZURA NAFI HAMIL, HANYA GURAUAN

"Sejujurnya, saya sendiri belum tahu yang saya hamil atau tidak. Saya belum melakukan sebarang pemeriksaan. Saya memang kuat makan pun, ramai orang tahu yang saya gemar menikmati makanan dan selepas itu saya harus bersenam untuk mengimbanginya.

"Video tersebut hanya sebagai satu gurauan sahaja. Tak sangka perkara tersebut diperkatakan. Jika benar saya disahkan hamil, saya akan umumkan kepada semua pihak, Insya-Allah. Jika ada berita baik, pastinya saya akan kongsi.

"Buat masa sekarang, doakan yang baik-baik," kata pelakon dan penyanyi Nur Fazura yang menafikan dirinya sedang hamil berikutan penularan sebuah video di Instagram menggambarkan dirinya seperti mengidam ketika berada di Eropah baru-baru ini.

Sebelum ini, menerusi sebuah video yang tular di laman Instagram, Fazura secara bergurau mengatakan dia mengidam selepas ada seorang wanita bertanyakan mengapa pelakon itu tidak berhenti makan.

Peminat mula berspekulasi dan ada juga yang mengatakan perkara tersebut sebagai salah satu tanda awal kehamilan.

Klik untuk gambar besar

Sementara itu, isteri kepada Fattah Amin ini meluahkan rasa bertuah kerana dapat bekerja dengan produksi terkenal Indonesia.

"Saya tak mengambil masa yang lama untuk bersetuju. Penglibatan saya dalam filem ini saya sifatkan sebagai peluang dan rezeki untuk saya kembangkan portfolio sebagai pelakon.

"Alhamdulillah, filem ini mendapat sambutan positif di Indonesia dan saya berharap filem ini mendapat respon serupa di Malaysia," ujarnya yang memegang watak Brenda dalam filem 'Ayat-Ayat Cinta'.

Selain Fazura, Ayat Ayat Cinta 2 yang dijayakan oleh Fedi Nuril, Dewi Sandra, Chelsea Islan, Bront Palarae dan ramai lagi ini telah mula ditayangkan di Malaysia semenjak 11 Januari lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SYARIF PERNAH PANGGIL AMANDA 'SWEETHEART'

Hati siapa tidak remuk apabila kekasih hati yang dipercayai selama ini tiba-tiba mungkir janji dan kemudian bertunang dengan orang lain? Lebih pedih apabila dia dituduh sebagai perampas yang mahu menghancurkan kebahagiaan orang lain... sedangkan sebelum ini jejaka dikenalinya itu mengaku masih solo..!

Sebenarnya, itulah secebis drama kehidupan Amanda Imani yang dilukai oleh insan bernama lelaki dari Singapura baru-baru ini. Cinta monyetnya bersama anggota kumpulan Sleeq, Syarif, berakhir bulan lalu gara-gara lelaki itu bertunang tergesa-gesa untuk menutup kontroversi yang berlaku.

Syarif atau nama sebenarnya Syarifullah Ahmad bila diajukan persoalan tersebut menafikan perkara tersebut mentah-mentah dan mendakwa mereka hanya sekadar berkawan rapat. Jadi jika mereka hanya berkawan seperti kata Syarif, ia seolah-olah Amanda yang 'hidung tak mancung, tapi pipi tersorong-sorong'... betul ke?

“Saya serik untuk bercinta dengan seorang yang tak jujur. Saya tak kata dia ‘playboy’, tapi dia tak ikhlas.” ujar Amanda dipetik sebagai berkata, seolah menangkis semua dakwaan Syarif yang ibarat 'cakap tak serupa bikin'.

Tinggal kenangan - klik untuk imej besar...

“Saya kecewa dengan dia. Cara dia kendalikan perkara ini tidak matang. Saya nak bersihkan nama saya dan tak mahu peminat cakap bukan-bukan tentang saya. Ya, kami memang bercinta, walaupun hanya enam bulan saja. Saya ada bukti mesej mesra dia yang menulis ‘darling’, ‘baby’, ‘sweetheart’, ‘miss you’ dan sebagainya. Apa yang saya cakap kat media sebelum ini tak menipu atau sengaja nak keluarkan cerita itu,” jelas Amanda lagi dengan nada kesal.

Saat pertunangan Syarif dengan buah hatinya...

“Saya pun tak tahu dia dah ada teman wanita sehinggalah wanita itu mesej saya di Facebook. Tak apalah, benda ini pun dah berlalu. Semua itu dah tak penting untuk diri saya. Saya pun dah tak cakap dengan dia lagi dah. Apa yang buat saya gembira sekarang ialah kerjaya saya. Saya anggap ini semua pengajaran buat diri saya dan saya belajar dari kesilapan," tambahnya menutup bicara.

Dalam hal ini, jika Amanda benar-benar mahu membersihkan nama, tidak perlulah sorok mesej mesra sebagaimana yang didakwa... ketengahkan sahaja sebagai bukti yang Amanda dipihak yang benar. Kerana zaman sekarang, peminat perlukan bukti dan bukan sekadar bercakap kosong semata-mata.

Jika alasan Amanda tidak sebarkan mesej itu kerana tidak mahu mengaibkan Syarif, Amanda sebenarnya silap besar. Ikhlasnya, aib Amanda sendiri telahpun disebarkan oleh Syarif dan inilah masanya untuk Amanda membersihkan semua kotoran yang telah terpalit. Tak gitu??


MUALAF SETAHUN LALU - MICHAEL ANG TAK SABAR SOLAT JUMAAT PERTAMA KALI DI MASJID

Alhamdulillah... selamat datang saudara baru pengarah dan penerbit, Michael Ang yang mengesahkan dia sudah memeluk agama Islam lebih setahun lalu. Ramadan lalu, Michael dikatakan sudah bergelar mualaf dan status agamanya mencetuskan persoalan ramai apabila dia kerap berkongsi pengalaman belajar berpuasa.

Foto Michael bersama pendakwah berbangsa Cina, Ustaz Firdaus Wong dan Ustaz Sheikh Hussain Yee selain sekeping kad perakuan Islam yang tular di media sosial sebelum ini juga menguatkan spekulasi Michael telah memeluk Islam di hadapan dua orang ustaz tersebut.

Pengumuman peluk Islam tersebut didedahkan Michael sendiri menerusi satu video eksklusif. Menurut Michael, dia mendedahkan perkara itu bertujuan tidak mahu masyarakat terus berteka-teki dan memperkatakan mengenai status agamanya setiap kali dia menunaikan solat Jumaat di masjid.

"Alhamdulillah, kini sudah lebih setahun saya bergelar seorang Muslim. Saya dah sedia memberitahu semua mengenai perkara ini. Sejujurnya, selama saya mendalami agama Islam, masih ada banyak perkara yang saya harus pelajari.

"Untuk saya mula tunaikan solat Jumaat, lebih baik saya berterus terang daripada ada orang melihat saya di masjid dan memperkatakan tentang perkara ini. Saya juga tidak mahu perkara ini diperbesarkan kerana ia antara saya dan Allah," jelasnya.

Dalam pada itu, Michael memberitahu juga tidak mahu perkara tersebut diperbesarkan serta meminta orang ramai mendoakan yang terbaik serta semoga penghijrahannya akan sentiasa diberkati.

Klik untuk gambar besar

"Sebenarnya kalau boleh tak nak memperbesarkan kerana ini antara saya dan Allah. Doakan sahaja saya kekal di jalan ini dan saya alu-alukan segala tunjuk ajar," katanya.

Michael dalam pada itu berkata dia memohon tunjuk ajar daripada orang ramai dan menegur seandainya dia berbuat silap.

"Assalamualaikum! Saya budak baru kalau ada salah tolong tegur.  Doakanlah yang baik-baik. Maaf kalau saya rahsiakan ni dah lebih dari setahun. Cuma I rasa perkara ni adalah antara saya dengan Allah dan keluarga saya," tuturnya.

Michael mendedahkan khabar gembira itu menerusi sebuah video eksklusif yang dimuatnaik di saluran YouTube Official Ria X. Pengarah filem 'Kimchi Untuk Awak' itu turut memohon peminat supaya mendoakan dia kekal sebagai seorang Islam sehingga akhir hayat.

"Doakan saya kekal pada jalan ini dan saya alu-alukan segala tunjuk ajar daripada semua. Semoga kita dilihat baik di mata Allah," mohonnya.

Diruangan komen akuan Instagram miliknya, ramai netizen meluahkan rasa gembira dan bersyukur di atas penghijrahannya itu. Malah ramai yang mendoakan agar Allah sentiasa memelihara hatinya dan kekal istiqomah.

Kesempatan untuk menunaikan solat Jumaat buat pertama kali di masjid pada Jumaat ini merupakan perkara utama yang ingin dilakukan Michael selepas membuat pengumuman sudah memeluk Islam sejak lebih setahun lalu.

Kata Michael yang masih mengekalkan nama asalnya Michael Ang Hai Swee, sejak memeluk Islam pada Februari tahun lalu, dia hanya menunaikan solat Jumaat di rumah kerana ketika itu status agamanya belum diketahui umum.

"Alhamdulillah, sekarang saya rasa sangat lega kerana sudah boleh jawab salam daripada semua orang. Malah saya juga sudah boleh jadi diri sendiri dan tiada apa ingin disorokkan lagi. Tahun ini adalah kali kedua saya menyambut bulan Ramadan tetapi ia memberi lebih makna kepada saya.

"Sebab saya boleh jalani hidup seperti seorang Muslim seperti orang lain. Perkara paling penting yang saya tidak sabar untuk lakukan adalah menunaikan solat Jumaat di masjid. Rakan pelakon Alif Satar juga sudah berjanji untuk solat bersama-sama pada Jumaat ini," ujarnya.

Ketika ditanya tentang alasan dirinya menyimpan rahsia itu selama lebih setahun, Michael mengakui sangat bimbang dengan penerimaan masyarakat terutama netizen di laman sosial.

Hal ini kerana sebelum ini dia pernah dikecam hebat kerana dianggap tidak layak memberikan komen tentang tindakan pelakon Emma Maembong membuka tudung dan isu video kontroversi kelab malam membabitkan bekas pemenang Dewi Remaja 2018/2019, Haneesya Hanee.

"Sejujurnya saya tiada niat untuk sorokkan pun. Saya tidak mahu membesarkan hal ini kerana bimbang akan dikecam. Dulu netizen pertikaikan kenapa saya banyak sentuh soal agama dalam beberapa isu membabitkan beberapa orang artis.

"Tetapi selepas kad agama saya tersebar, mahu atau tidak saya perlu mengaku. Tidak sangka komen yang saya terima selepas membuat pendedahan ini semuanya positif. Saya bersyukur dan sangat menghargainya. Cuma hanya satu permintaan daripada saya. Kalau ada salah silap, mohon tunjuk ajar sebab saya budak baru belajar untuk mengenal Islam," katanya.

Sementara itu, pelakon Adam Corrie Lee menerusi laman Instagramnya sempat berkongsi rasa terharu dan gembira dengan penghijrahan sutradara terkenal itu yang telah memeluk Islam. Kata Adam, selain memanjatkan rasa syukur, dia turut mengutuskan doa buat saudara baru itu.

"Alhamdulillah! Alhamdulillah! Alhamdulillah! Syukur tak terkata, menitis air mata saya dapat khabar berita ini. Selamat kembali wahai saudaraku. Semoga Allah permudahkan segala urusan saudaraku dunia & akhirat 😭😭. Aamin Allahumma Aamin. #adamcorrie #syahadah #saudarabaru," tulisnya yang turut mengulang siar kenyataan Michael di Instagramnya petang semalam.

Manakala, pendakwah bebas, Ustaz Firdaus Wong Wai Hung telah berkongsi detik pengislaman Michael. Menerusi entri di akaun Instagram milik Firdaus, aktivis sosial itu turut memohon orang ramai memberikan ruang untuk Michael mendalami Islam mengikut kemampuan dirinya.

"Benarkah pengarah terkenal Michael Ang Telah Memeluk Islam? Ramai yang mesej bertanya apakah benar Michael Ang telah memeluk Islam? Memandangkan @michaelang38 dah kongsikan, maka saya juga turut ingin kongsikan berita gembira ini.

"Alhamdulilah. Ya benar beliau telah memeluk agama Islam lebih setahun lepas bersama saya dan Sheikh Hussain Yee dan segala urusan pendaftarannya diuruskan oleh NGO saya iaitu Multiracial Reverted Muslims (MRM). Majlis pengislaman berlangsung sederhana sahaja di rumah beliau. Kami berjanji merahsiakan sehingga beliau sendiri bersedia.

"Alhamdulilah Alhamdulilah Alhamdulilah.. Selamat kembali ke agama Islam, Michael.. Bagilah ruang dan peluang untuk beliau mendalami agama Islam mengikut kemampuan dan kelajuannya yang tersendiri. Jangan sindir dan perli tetapi berikan motivasi dan dorongan bukan sahaja untuk beliau tetapi kepada semua yang mahu kembali kepada Islam," tulis Firdaus.

ATAU KLIK DISINI UNTUK TONTON VIDEO

www.myartis.com / Sumber, foto & video: Rotikaya, Kosmo, Berita Harian, Astro Gempak, Instagram Michael Ang, Adam Corrie Lee & Ustaz Firdaus Wong Wai Hung

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WAWA MULA BEKERJA DI HARI KE-8 BERPANTANG, SIAP BERKASUT TUMIT TINGGI, MEMANDU

Amboiii... bukan main kuat Wawa Zainal ni. Baru 8 hari berpantang, namun sudah mula bekerja.

Malah, siap pakai kasut tumit tinggi dan memandu ke pejabat urusan lagi.

"Day 8 pantang & singgah office kejap check stock #wawaparfum mendarat di HQ. Alhamdulillah sambutan luar biasa yela customer @wawacosmeticshq da lama sgt ternanti nanti perfume saiz besar ni kan😍🔥 sumpah wangi😋.

"Siapa pengguna perfume WAWA sebelum ni tahu la ketahanan & kewangian perfuma kami. Ahh gitchuuu," tulis Wawa di laman Instagram.

Jaga-jaga Wawa... takut nanti boleh memberi kesan apabila sudah tua nanti.

Klik untuk gambar besar

KLIK VIDEO DIBAWAH UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAIRIE KOOL: "SAYA KECEWA DENGAN ASTRO... ASYIK PANGGIL JUARA GV SAHAJA, YANG BUKAN JUARA BALIK KE TAKUK LAMA"

Anggota kumpulan Kool, Hairie baru-baru ini telah meluahkan rasa kecewa dengan pihak Astro yang tidak memberikannya 'job' seperti juara Gegar Vaganza. Peserta GV musim keenam (GV6) bersama Riot pada 2019 itu berkata, mereka sememangnya mengharap sesuatu yang baharu dalam karier apabila menyertai GV.

"Saya memang kecewa dengan Astro apabila tak dipanggil terbabit dengan program mereka. Kalau asyik panggil juara Gegar Vaganza (GV) sahaja, mereka dah tentu juara dan ada kerja (show). Pada yang bukan juara, mereka tiada kerja dan akhirnya balik ke takuk lama.

"Tapi Astro tak panggil kami kecuali selepas GV6. Apa akan jadi pada kami? Kalau diberi peluang kami bersedia untuk terbabit dengan program mereka. Kadang-kadang saya terfikir nak tampil solo pula dalam GV kalau diberi peluang. Saya nak buktikan kemampuan menyanyi solo pula," kata Hairie yang mengulas kesukaran hidup yang dilaluinya sekarang.

Kekesalan Hairie bertambah apabila dua single yang dihasilkan menerusi syarikat Wake The Baby tidak dipromosikan sebaiknya. Menurutnya, dia kecewa kerana sudahlah tiada kerja akibat pandemik C0V1D sebelum ini, bila keluar lagu baru tiada apa-apa yang berlaku.

"Kami ikat kontrak dengan Ajai pada 2019 selepas GV dan rakam lagu Hello ciptaan Ajai dan Ingat ciptaan Helen Yap, manakala edaran pula oleh Universal Music. Lagu 'Hello' sudah dikeluarkan pada Julai tahun lalu langsung tiada promosi kecuali hanya di media sosial.

"Saya tanya maklum balas pada penyampai radio RTM dan mereka kata lagu tiada pun dalam rakam khanah. Kiranya ia tak sampai lagi kerana sepatutnya hantar rakam khanah dulu. Sudah diluluskan baru boleh siar.

"Tiada publisiti, tiada promosi dan tak keluar radio. Kami amat berharap lagu ini dimainkan kerana dari situ kami akan dapat show. Kalau tak promosi, tak keluar di radio bagaimana nak cari makan.

"Persetujuan kami ialah rakaman nyanyian berdasarkan bayaran dan hanya bergantung pada royalti. Kalau lagu tak dipromosikan macamana kami nak dapat royalti? Saya perlu ada pendapatan untuk dua anak yang masih sekolah," ujarnya.

Hairie yang sebelum ini bekerja sebagai jurujual kereta, berharap ada pihak prihatin menawarkan mereka peluang menyanyi: "Kami tak harapkan sumbangan tapi berilah pekerjaan. Kami masih nak berkarya dan tiada hasrat nak berhenti menyanyi," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::